Σημαντική ανακοίνωση νομικού περιεχομένου

|

52009PC0229

Πρόταση Aπόφαση του Συμβουλίου και των αντιπροσώπων των κυβερνήσεων των κρατών μελών της Ευρωπαϊκής Ένωσης που συνήλθαν στο πλαίσιο του Συμβουλίου σχετικά με τη σύναψη της συμφωνίας αεροπορικών μεταφορών μεταξύ, ως πρώτου συμβαλλόμενου μέρους, των Ηνωμένων Πολιτειών της Αμερικής, ως δεύτερου συμβαλλόμενου μέρους, της Ευρωπαϊκής Κοινότητας και των κρατών μελών της, ως τρίτου συμβαλλόμενου μέρους, της Ισλανδίας και, ως τέταρτου συμβαλλόμενου μέρους, του Βασιλείου της Νορβηγίας και σχετικά με τη σύναψη της συμπληρωματικής συμφωνίας μεταξύ, ως πρώτου συμβαλλόμενου μέρους, της Ευρωπαϊκής Κοινότητας και των κρατών μελών της, ως δεύτερου συμβαλλόμενου μέρους, ως τρίτου συμβαλλόμενου μέρους, της Ισλανδίας και, ως τέταρτου συμβαλλόμενου μέρους, του Βασιλείου της Νορβηγίας για την εφαρμογή της συμφωνίας αεροπορικών μεταφορών μεταξύ, ως πρώτου συμβαλλόμενου μέρους, των Ηνωμένων Πολιτειών της Αμερικής, ως δεύτερου συμβαλλόμενου μέρους, της Ευρωπαϊκής Κοινότητας και των κρατών μελών της, ως τρίτου συμβαλλόμενου μέρους, της Ισλανδίας και, ως τέταρτου συμβαλλόμενου μέρους, του Βασιλείου της Νορβηγίας,  /* COM/2009/0229 τελικό - CNS 2009/0066 */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 15.5.2009COM(2009) 229 τελικό2009/0066 (CNS)ΠρότασηAπόφαση του Συμβουλίου και των αντιπροσώπων των κυβερνήσεων των κρατών μελών της Ευρωπαϊκής Ένωσης που συνήλθαν στο πλαίσιο του Συμβουλίουσχετικά με τη σύναψη της συμφωνίας αεροπορικών μεταφορών μεταξύ, ως πρώτου συμβαλλόμενου μέρους, των Ηνωμένων Πολιτειών της Αμερικής, ως δεύτερου συμβαλλόμενου μέρους, της Ευρωπαϊκής Κοινότητας και των κρατών μελών της, ως τρίτου συμβαλλόμενου μέρους, της Ισλανδίας και, ως τέταρτου συμβαλλόμενου μέρους, του Βασιλείου της Νορβηγίας και σχετικά με τη σύναψη της συμπληρωματικής συμφωνίας μεταξύ, ως πρώτου συμβαλλόμενου μέρους, της Ευρωπαϊκής Κοινότητας και των κρατών μελών της, ως δεύτερου συμβαλλόμενου μέρους, ως τρίτου συμβαλλόμενου μέρους, της Ισλανδίας και, ως τέταρτου συμβαλλόμενου μέρους, του Βασιλείου της Νορβηγίας για την εφαρμογή της συμφωνίας αεροπορικών μεταφορών μεταξύ, ως πρώτου συμβαλλόμενου μέρους, των Ηνωμένων Πολιτειών της Αμερικής, ως δεύτερου συμβαλλόμενου μέρους, της Ευρωπαϊκής Κοινότητας και των κρατών μελών της, ως τρίτου συμβαλλόμενου μέρους, της Ισλανδίας και, ως τέταρτου συμβαλλόμενου μέρους, του Βασιλείου της Νορβηγίας,ΑΙΤΙΟΛΟΓΙΚΗ ΕΚΘΕΣΗ1. Πλαίσιο της πρότασης |Αιτιολόγηση και στόχοι της πρότασης Η διαπραγμάτευση της συμφωνίας αεροπορικών μεταφορών μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών της Αμερικής, αφετέρου, που υπογράφηκε στις 25 και 30 Aπριλίου 2007 (εφεξής «συμφωνία αεροπορικών μεταφορών ΕΕ-ΗΠΑ»), άρχισε να ισχύει στις 30 Mαρτίου 2008. Στο άρθρο 18 παράγραφος 5 της συμφωνίας αεροπορικών μεταφορών ΕΕ-ΗΠΑ ο στόχος αμφορέων των μερών «να μεγιστοποιηθούν τα οφέλη για τους καταναλωτές, τις αεροπορικές εταιρείες, τους εργαζόμενους και τις κοινωνίες εκατέρωθεν του Ατλαντικού με την επέκταση της συμφωνίας σε τρίτες χώρες». Με βάση το άρθρο 18 παράγραφος 5 της συμφωνίας αεροπορικών μεταφορών ΕΕ-ΗΠΑ ζητείται επίσης από τη μεικτή Επιτροπή που συστάθηκε βάσει του άρθρου 18 παράγραφος 1 της συμφωνίας αεροπορικών μεταφορών ΕΕ-ΗΠΑ «να εκπονήσει πρόταση σχετικά με τις προϋποθέσεις και τις διαδικασίες που απαιτούνται για την προσχώρηση τρίτων χωρών στη συμφωνία». Το 2007, η Νορβηγία και η Ισλανδία ζήτησαν επίσημα την προσχώρησή τους στη συμφωνία αεροπορικών μεταφορών ΕΕ-ΗΠΑ. Με βάση το άρθρο 18 παράγραφος 5 της συμφωνίας αεροπορικών μεταφορών ΕΕ-ΗΠΑ, η μεικτή Επιτροπή στη συνεδρίασή της στις 26 Φεβρουαρίου 2009, εκπόνησε πρόταση για την προσχώρηση της Ισλανδίας και της Νορβηγίας στη συμφωνία αεροπορικών μεταφορών ΕΕ-ΗΠΑ, η οποία συνίσταται σε «συνοδευτική επιστολή της συμφωνίας» περί τέταρτου μέρους και σε συμπληρωματική συμφωνία για τις εσωτερικές ρυθμίσεις μεταξύ της Κοινότητας, της Νορβηγίας και της Ισλανδίας. Καθώς η Νορβηγία και η Ισλανδία είναι αναπόσπαστο μέρος του Κοινού Ευρωπαϊκού Αεροπορικού Χώρου, οι εν λόγω συμφωνίες εξασφαλίζουν συνεκτικό ρυθμιστικό πλαίσιο για τις πτήσεις μεταξύ των ΗΠΑ και της ενιαίας αγοράς αερομεταφορών στην ΕΕ – συμπεριλαμβανομένων της Ισλανδίας και της Νορβηγίας. Το πλαίσιο αυτό θα δημιουργήσει εμπορικά οφέλη για τις αεροπορικές εταιρείες και τους καταναλωτές στην ΕΕ και θα εξασφαλίσει ιδίως συνοχή της συμφωνίας αεροπορικών μεταφορών ΕΕ-ΗΠΑ με την κοινή πολιτική αερομεταφορών των σκανδιναβικών χωρών. Ταυτόχρονα, με την πρόταση διασφαλίζεται ο διμερής χαρακτήρας της συμφωνίας αεροπορικών μεταφορών ΕΕ-ΗΠΑ. Η Ισλανδία και η Νορβηγία θα λάβουν μέρος στις διαπραγματεύσεις για συμφωνία αεροπορικών μεταφορών με τις ΗΠΑ σε δεύτερο στάδιο. |Γενικό πλαίσιο Με τη συμφωνία αεροπορικών μεταφορών ΕΕ-ΗΠΑ καταργήθηκαν όλοι οι εμπορικοί φραγμοί στις πτήσεις μεταξύ οποιουδήποτε σημείου στην ΕΕ και οποιουδήποτε σημείου στις ΗΠΑ. Επιπλέον, οι ΗΠΑ χορήγησαν τα λεγόμενα δικαιώματα της 7ης ελευθερίας σε κοινοτικούς αερομεταφορείς για να εκτελούν πτήσεις μεταξύ των ΗΠΑ και χωρών μη μελών της ΕΕ του Κοινού Ευρωπαϊκού Αεροπορικού Χώρου (ΚΕΑΧ), όπως η Νορβηγία και η Ισλανδία. Ο ΚΕΑΧ δεν έχει όμως εξωτερική διάσταση. Έτσι, οι κοινοτικοί αερομεταφορείς δεν έχουν προς το παρόν το δικαίωμα να εκτελούν πτήσεις μεταξύ της Νορβηγίας και της Ισλανδίας και τρίτων χωρών. Κατά τον ίδιο τρόπο, οι αερομεταφορείς της Νορβηγίας και της Ισλανδίας δεν έχουν το δικαίωμα να εκτελούν πτήσεις μεταξύ της ΕΕ και των ΗΠΑ. Η συμφωνία αεροπορικών μεταφορών ΕΕ-ΗΠΑ διαμόρφωσε για όλες τις κοινοτικές αεροπορικές εταιρείες ενιαίους όρους πρόσβασης στην αγορά και καθιέρωσε επομένως νέο καθεστώς ρυθμιστικής συνεργασίας μεταξύ της Ευρωπαϊκής Κοινότητας και των ΗΠΑ σε πεδία ουσιαστικά για την ασφάλεια πτήσεων, την ασφάλεια από έκνομες ενέργειες και την αποτελεσματική εκμετάλλευση των υπερατλαντικών αεροπορικών δρομολογίων. Η Νορβηγία και η Ισλανδία έχουν υιοθετήσει πλήρως το κοινοτικό κεκτημένο στην πολιτική αερομεταφορών. Συνεπώς, η ένταξη των δύο χωρών στο πεδίο εφαρμογής της συμφωνίας αεροπορικών μεταφορών ΕΕ-ΗΠΑ εξασφαλίζει ότι όλοι οι ευρωπαϊκοί αερομεταφορείς που εφαρμόζουν το κοινοτικό κεκτημένο θα εκτελούν υπερατλαντικά αεροπορικά δρομολόγια με βάση εναρμονισμένο πλαίσιο. Η προσχώρηση της Ισλανδίας και της Νορβηγίας στη συμφωνία αεροπορικών μεταφορών ΕΕ-ΗΠΑ μπορεί να αποτελέσει προηγούμενο για την προσχώρηση της Ισλανδίας και της Νορβηγίας σε άλλες συμφωνίες αεροπορικών μεταφορών της Κοινότητας (όπως η ευρωμεσογειακή συμφωνία αεροπορικών μεταφορών με το Μαρόκο). |Υφιστάμενες διατάξεις στον τομέα της πρότασης Οι διατάξεις της συμφωνίας μέσω συνοδευτικής επιστολής επεκτείνουν το πεδίο εφαρμογής της συμφωνίας αεροπορικών μεταφορών ΕΕ-ΗΠΑ, τηρουμένων των αναλογιών, στη Νορβηγία και την Ισλανδία. Οι διατάξεις της συμπληρωματικής συμφωνίας βασίζονται στην απόφαση του Συμβουλίου της 25ης Απριλίου 2007 σχετικά με την υπογραφή και την προσωρινή εφαρμογή της συμφωνίας αεροπορικών μεταφορών ΕΕ-ΗΠΑ (2007/339/EΚ). |Συνοχή με τις άλλες πολιτικές και στόχους της Ένωσης Ο στόχος να επεκταθεί η συμφωνία αεροπορικών μεταφορών ΕΕ-ΗΠΑ σε τρίτες χώρες προβλέπεται ρητά στην εν λόγω συμφωνία. Η συνοδευτική επιστολή της συμφωνίας αποκαθιστά την αναγκαία σύνδεση της συμφωνίας αεροπορικών μεταφορών ΕΕ-ΗΠΑ με τη συμφωνία για τον Κοινό Ευρωπαϊκό Αεροπορικό Χώρο. Δεν αποδίδει εξωτερική διάσταση στη συμφωνία για τον Κοινό Ευρωπαϊκό Οικονομικό Χώρο. Συμβαδίζει με τη γενική πολιτική της ΕΕ έναντι της Ισλανδίας και της Νορβηγίας. |2. Διαβούλευση με τα ενδιαφερόμενα μέρη και εκτίμηση των επιπτώσεων |Διαβούλευση με τα ενδιαφερόμενα μέρη |Μέθοδοι διαβούλευσης, κύριοι τομείς που αφορά η πρόταση και γενικά χαρακτηριστικά των ερωτηθέντων Η προσχώρηση της Ισλανδίας και της Νορβηγίας στη συμφωνία αεροπορικών μεταφορών ΕΕ-ΗΠΑ συζητήθηκε σε αρκετές συνεδριάσεις της μεικτής επιτροπής και σε άτυπες συνεδριάσεις με τα κράτη μέλη. Όλες αυτές οι συνεδριάσεις προετοιμάσθηκαν σε συνεδριάσεις του συμβουλευτικού φόρουμ του κλάδου με αντιπροσώπους αερομεταφορέων, αερολιμένων και οργανώσεων των εργαζομένων. |Περίληψη των απαντήσεων και τρόπος με τον οποίο ελήφθησαν υπόψη Το θέμα της προσχώρησης της Ισλανδίας και της Νορβηγίας στη συμφωνία αεροπορικών μεταφορών ΕΕ-ΗΠΑ συζητήθηκε σε τέσσερις συνεδριάσεις του συμβουλευτικού φόρουμ του κλάδου, κατά τη διάρκεια των οποίων συζητήθηκαν λεπτομερώς όλα τα στοιχεία της προσέγγισης. Όλα τα σχόλια των κρατών μελών και των ενδιαφερομένων ελήφθησαν δεόντως υπόψη κατά την εκπόνηση της θέσης της Επιτροπής στη μεικτή επιτροπή που συνήλθε στις 26 Φεβρουαρίου 2009. |Προσφυγή στη γνώμη εμπειρογνωμόνων |Δεν υπήρξε ανάγκη προσφυγής σε εξωτερικούς εμπειρογνώμονες. |Εκτίμηση των επιπτώσεων Η συμφωνία επεκτείνει το πεδίο εφαρμογής της συμφωνίας αεροπορικών μεταφορών ΕΕ-ΗΠΑ στην Ισλανδία και τη Νορβηγία. Έτσι, οι κοινοτικοί αερομεταφορείς θα έχουν την ευκαιρία να αποκτήσουν τα δικαιώματα που χορήγησαν οι ΗΠΑ από τις 30 Mαρτίου 2008 για την εκτέλεση επιβατικών πτήσεων μεταξύ των ΗΠΑ και της Ισλανδίας ή της Νορβηγίας. |3. Νομικά στοιχεία της πρότασης |Περίληψη της προτεινόμενης ενέργειας Η πρόταση συνίσταται σε δύο στοιχεία: - η τετραμερής «συμφωνία μέσω συνοδευτικής επιστολής» επεκτείνει το πεδίο εφαρμογής της συμφωνίας αεροπορικών μεταφορών ΕΕ-ΗΠΑ, τηρουμένων των αναλογιών, και στα τέσσερα μέρη. - η συμπληρωματική συμφωνία εξασφαλίζει τη διατήρηση του διμερούς χαρακτήρα της συμφωνίας αεροπορικών μεταφορών ΕΕ-ΗΠΑ. Η Νορβηγία και η Ισλανδία θα εκπροσωπούνται στη μεικτή επιτροπή από την Επιτροπή για όλα τα θέματα που δεν είναι στην αποκλειστική αρμοδιότητα των κρατών μελών. Καθορίζονται κανόνες για την ανταλλαγή πληροφοριών, τη συμμετοχή στις διαπραγματεύσεις σε δεύτερο στάδιο και την εκπροσώπηση στις διαιτητικές διαδικασίες. |Νομική βάση Άρθρο 80 παράγραφος 2, σε συνδυασμό με το άρθρο 300 παράγραφος 2 πρώτη πρόταση του πρώτου εδαφίου και με το άρθρο 300 παράγραφος 3 πρώτο εδάφιο της συνθήκης ΕΚ. |Αρχή της επικουρικότητας Εφόσον η πρόταση δεν υπάγεται στην αποκλειστική αρμοδιότητα της Κοινότητας, εφαρμόζεται η αρχή της επικουρικότητας. |Οι στόχοι της πρότασης δεν είναι δυνατόν να επιτευχθούν επαρκώς με τις ενέργειες των κρατών μελών, για τον ακόλουθο λόγο: |Στη συμφωνία αεροπορικών μεταφορών ΕΕ-ΗΠΑ καθορίζονται νέες ρυθμίσεις σε κοινοτικό επίπεδο, οι οποίες διέπουν την προσφορά υπερατλαντικών αεροπορικών δρομολογίων και αντικαθιστούν τις προηγούμενες συμφωνίες που έχουν συναφθεί από τα κράτη μέλη μεμονωμένα. Η προσχώρηση τρίτων χωρών στη συμφωνία αεροπορικών μεταφορών ΕΕ-ΗΠΑ είναι δυνατόν να επιτευχθεί μόνον σε κοινοτικό επίπεδο. |Η πρόταση είναι επομένως σύμφωνη με την αρχή της επικουρικότητας. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους: |Η πρόταση δεν θίγει το ρυθμιστικό πλαίσιο εντός του Κοινού Ευρωπαϊκού Αεροπορικού Χώρου. Η πρόταση δεν τροποποιεί τη συμφωνία αεροπορικών μεταφορών ΕΕ-ΗΠΑ. Η πρόταση εξασφαλίζει απλώς συνοχή μεταξύ της κοινής αγοράς αερομεταφορών στην Ευρώπη και του ρυθμιστικού πλαισίου για τις υπερατλαντικές πτήσεις που θεσπίζεται με τη συμφωνία αεροπορικών μεταφορών ΕΕ-ΗΠΑ. Δεν δημιουργούνται νέες υποχρεώσεις για τις αεροπορικές αρχές της ΕΕ ή τον αεροπορικό κλάδο της ΕΕ. Δημιουργούνται νέα δικαιώματα για τους κοινοτικούς αερομεταφορείς και εξασφαλίζεται πλήρης συνοχή της συμφωνίας αεροπορικών μεταφορών ΕΕ-ΗΠΑ με την κοινή πολιτική αερομεταφορών των σκανδιναβικών χωρών. Επιλογή νομικών μέσων |Δεν θα ήταν κατάλληλη νομική πράξη άλλου είδους για τους ακόλουθους λόγους: Η τετραμερής συμφωνία μέσω συνοδευτικής επιστολής και η συμπληρωματική συμφωνία είναι τα πλέον αποτελεσματικά μέσα για να εξασφαλισθεί τόσο η πλήρης επέκταση της συμφωνίας αεροπορικών μεταφορών ΕΕ-ΗΠΑ στην Ισλανδία και τη Νορβηγία όσο και ο διμερής χαρακτήρας της συμφωνίας αεροπορικών μεταφορών ΕΕ-ΗΠΑ. Με μια πολυμερή συμφωνία σε αντικατάσταση της συμφωνίας αεροπορικών μεταφορών ΕΕ-ΗΠΑ η ΕΕ θα ήταν μόνον ένα συμβαλλόμενο μέρος σε μια τετραμερή συμφωνία, ενώ με τις προτεινόμενες συμφωνίες διατηρείται η διμερής σχέση μεταξύ των ΗΠΑ, αφενός και της Ευρώπης, αφετέρου. Εκ παραλλήλου συμφωνίες μεταξύ (1) Iσλανδίας-ΗΠΑ, (2) Noρβηγίας-ΗΠΑ, (3) Ισλανδίας-Eυρωπαϊκής Κοινότητας και (4) Νορβηγίας-Eυρωπαϊκής Κοινότητας θα καθιστούσαν την κατάσταση άσκοπα σύνθετη και δεν θα εξασφάλιζε πλήρη συνοχή του ρυθμιστικού πλαισίου για τις υπερατλαντικές πτήσεις. |4. Δημοσιονομικές επιπτώσεις |Η πρόταση δεν έχει επιπτώσεις για τον κοινοτικό προϋπολογισμό. |2009/0066 (CNS)ΠρότασηAπόφαση του Συμβουλίου και των αντιπροσώπων των κυβερνήσεων των κρατών μελών της Ευρωπαϊκής Ένωσης που συνήλθαν στο πλαίσιο του Συμβουλίουσχετικά με τη σύναψη της συμφωνίας αεροπορικών μεταφορών μεταξύ, ως πρώτου συμβαλλόμενου μέρους, των Ηνωμένων Πολιτειών της Αμερικής, ως δεύτερου συμβαλλόμενου μέρους, της Ευρωπαϊκής Κοινότητας και των κρατών μελών της, ως τρίτου συμβαλλόμενου μέρους, της Ισλανδίας και, ως τέταρτου συμβαλλόμενου μέρους, του Βασιλείου της Νορβηγίας και σχετικά με τη σύναψη της συμπληρωματικής συμφωνίας μεταξύ, ως πρώτου συμβαλλόμενου μέρους, της Ευρωπαϊκής Κοινότητας και των κρατών μελών της, ως δεύτερου συμβαλλόμενου μέρους, ως τρίτου συμβαλλόμενου μέρους, της Ισλανδίας και, ως τέταρτου συμβαλλόμενου μέρους, του Βασιλείου της Νορβηγίας για την εφαρμογή της συμφωνίας αεροπορικών μεταφορών μεταξύ, ως πρώτου συμβαλλόμενου μέρους, των Ηνωμένων Πολιτειών της Αμερικής, ως δεύτερου συμβαλλόμενου μέρους, της Ευρωπαϊκής Κοινότητας και των κρατών μελών της, ως τρίτου συμβαλλόμενου μέρους, της Ισλανδίας και, ως τέταρτου συμβαλλόμενου μέρους, του Βασιλείου της Νορβηγίας,TΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΠΟΥ ΣΥΝΗΛΘΑΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥΈχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και το άρθρο 300 παράγραφος 3 πρώτο εδάφιο,τη γνώμη του Ευρωπαϊκού Κοινοβουλίου,Εκτιμώντας τα ακόλουθα:(1) Η Επιτροπή διαπραγματεύθηκε εξ ονόματος της Ευρωπαϊκής Κοινότητας και των κρατών μελών της συμφωνία αεροπορικών μεταφορών με τις Ηνωμένες Πολιτείες της Αμερικής, την Ισλανδία και το Βασίλειο της Νορβηγίας (εφεξής, «η συμφωνία») και συμπληρωματική συμφωνία με την Ισλανδία και το Βασίλειο της Νορβηγίας σχετικά με την εφαρμογή της εν λόγω συμφωνίας (εφεξής, «συμπληρωματική συμφωνία»).(2) Η συμφωνία υπογράφηκε στ…..(3) Η συμπληρωματική συμφωνία υπογράφηκε στ…..(3) Η συμφωνία και η συμπληρωματική συμφωνία πρέπει να εγκριθούν από την Κοινότητα και τα κράτη μέλη της.ΑΠΟΦΑΣIZOYN:Άρθρο 1 (Έγκριση)1. Εγκρίνεται με την παρούσα εξ ονόματος της Κοινότητας η συμφωνία αεροπορικών μεταφορών μεταξύ, ως πρώτου συμβαλλόμενου μέρους, των Ηνωμένων Πολιτειών της Αμερικής, ως δεύτερου συμβαλλόμενου μέρους, της Ευρωπαϊκής Κοινότητας και των κρατών μελών της, ως τρίτου συμβαλλόμενου μέρους, της Ισλανδίας και ως τέταρτου συμβαλλόμενου μέρους, του Βασιλείου της Νορβηγίας (εφεξής «η συμφωνία»). Το κείμενο της συμφωνίας επισυνάπτεται στην παρούσα απόφαση.2. Εγκρίνεται με την παρούσα εξ ονόματος της Κοινότητας η συμπληρωματική συμφωνία μεταξύ, ως πρώτου συμβαλλόμενου μέρους, της Ευρωπαϊκής Κοινότητας και των κρατών μελών της, ως δεύτερου συμβαλλόμενου μέρους, της Ισλανδίας, και, ως τρίτου συμβαλλόμενου μέρους, του Βασιλείου της Νορβηγίας για την εφαρμογή της συμφωνίας αεροπορικών μεταφορών μεταξύ, ως πρώτου συμβαλλόμενου μέρους, των Ηνωμένων Πολιτειών της Αμερικής, ως δεύτερου συμβαλλόμενου μέρους, της Ευρωπαϊκής Κοινότητας και των κρατών μελών της, ως τρίτου συμβαλλόμενου μέρους, της Ισλανδίας και, ως τέταρτου συμβαλλόμενου μέρους, του Βασιλείου της Νορβηγίας, (εφεξής, «συμπληρωματική συμφωνία»). Το κείμενο της συμφωνίας επισυνάπτεται στην παρούσα απόφαση.3. Κάθε κράτος μέλος, μόλις ολοκληρώσει τις εσωτερικές διαδικασίες του για την έναρξη ισχύος της συμφωνίας, διαβιβάζει στη Γραμματεία του Συμβουλίου τις διπλωματικές διακοινώσεις που προβλέπονται στο άρθρο 6 της συμφωνίας και στο άρθρο 9 της συμπληρωματικής συμφωνίας.4. Ο Πρόεδρος του Συμβουλίου εξουσιοδοτείται με την παρούσα να ορίσει το πρόσωπο που είναι αρμόδιο να παραδώσει στις Ηνωμένες Πολιτείες της Αμερικής, στην Ισλανδία και στο Βασίλειο της Νορβηγίας τις διπλωματικές διακοινώσεις που προβλέπονται στο άρθρο 6 της συμφωνίας.5. Ο Πρόεδρος του Συμβουλίου εξουσιοδοτείται με την παρούσα να ορίσει, εξ ονόματος της Κοινότητας και των κρατών μελών της, το πρόσωπο που είναι αρμόδιο να παραδώσει στις Ηνωμένες Πολιτείες της Αμερικής, στην Ισλανδία και στο Βασίλειο της Νορβηγίας τις διπλωματικές διακοινώσεις που προβλέπονται το άρθρο 9 της συμπληρωματικές συμφωνίας.Άρθρο 2 (Καταγγελία της συμφωνίας)1. Τυχόν απόφαση για καταγγελία της συμφωνίας και η σχετική γνωστοποίησή της στις Ηνωμένες Πολιτείες της Αμερικής, στην Ισλανδία και στο Βασίλειο της Νορβηγίας σύμφωνα με το άρθρο 3 της συμφωνίας, και τυχόν απόφαση απόσυρσης της γνωστοποίησης αυτής, λαμβάνονται από το Συμβούλιο εξ ονόματος της Κοινότητας και των κρατών μελών με ομοφωνία με βάση πρόταση της Επιτροπής.2. Τυχόν απόφαση για καταγγελία της συμφωνίας και σχετική γνωστοποίησή της στην Ισλανδία και στο Βασίλειο της Νορβηγίας σύμφωνα με το άρθρο 7 της συμπληρωματικής συμφωνίας, καθώς και τυχόν απόφαση απόσυρσης της γνωστοποίησης αυτής, λαμβάνεται από το Συμβούλιο εξ ονόματος της Κοινότητας και των κρατών μελών με ομοφωνία με βάση πρόταση της Επιτροπής.Βρυξέλλες, […]Για το ΣυμβούλιοΟ Πρόεδρος[…]Συνημμένο 1ΣΥΜΦΩΝΙΑ ΑΕΡΟΠΟΡΙΚΩΝ ΜΕΤΑΦΟΡΩΝΟι Ηνωμένες Πολιτείες της Αμερικής (στο εξής «Ηνωμένες Πολιτείες»), πρώτον, καιη Ευρωπαϊκή Κοινότητα και τα κράτη μέλη της, δεύτερον,η Ισλανδία, τρίτον, καικαι το Βασίλειο της Νορβηγίας, τέταρτον,Επιθυμώντας να προωθήσουν ένα διεθνές αεροπορικό σύστημα, βασιζόμενο στον ανταγωνισμό μεταξύ αεροπορικών εταιρειών μέσα στην αγορά με ελάχιστη κυβερνητική παρέμβαση και ρύθμιση,Επιθυμώντας να διευκολύνουν την επέκταση των ευκαιριών διεθνών αερομεταφορών, καθώς και την ανάπτυξη των αεροπορικών δικτύων με σκοπό την ικανοποίηση των αναγκών για κατάλληλες γραμμές αερομεταφοράς επιβατών και επιχειρήσεων μεταφοράς εμπορευμάτων,Επιθυμώντας να καταστήσουν για τις αεροπορικές εταιρείες εφικτή την προσφορά ανταγωνιστικών τιμών και δρομολογίων για το επιβατικό κοινό μέσα σε ανοικτές αγορές,Επιθυμώντας να αποκομίσουν οφέλη από μια συμφωνία ελευθέρωσης όλοι οι κλάδοι των αερομεταφορών, καθώς και οι εργαζόμενοι των αεροπορικών εταιρειών,Επιθυμώντας να εξασφαλισθεί στις διεθνείς αερομεταφορές το υψηλότερο επίπεδο ασφαλείας και επαναλαμβάνοντας τη σοβαρή τους ανησυχία για ενέργειες και απειλές κατά της ασφάλειας των αεροσκαφών, οι οποίες θέτουν σε κίνδυνο την ασφάλεια προσώπων ή περιουσιών, επηρεάζουν δυσμενώς την εκτέλεση των αερομεταφορών και υποσκάπτουν την εμπιστοσύνη του επιβατικού κοινού για την ασφάλεια της πολιτικής αεροπορίας,Επισημαίνοντας τη Σύμβαση Διεθνούς Πολιτικής Αεροπορίας, η οποία ετέθη προς υπογραφή στο Σικάγο στις 7 Δεκεμβρίου 1944,Αναγνωρίζοντας ότι με τις κρατικές επιδοτήσεις μπορεί να επηρεάζεται δυσμενώς ο ανταγωνισμός μεταξύ αεροπορικών εταιρειών και να διακυβεύονται οι βασικοί στόχοι της παρούσας συμφωνίας,Δηλώνοντας ότι είναι σημαντικό να περιληφθεί η προστασία του περιβάλλοντος στη χάραξη και την εφαρμογή μιας πολιτικής διεθνούς αεροπορίας,Επισημαίνοντας ότι είναι σημαντική η προστασία των καταναλωτών, καθώς και οι πτυχές προστασίας που εξασφαλίζει η Σύμβαση για την ενοποίηση ορισμένων κανόνων στις διεθνείς αεροπορικές μεταφορές που υπεγράφη στο Μόντρεαλ στις 28 Μαΐου 1999,Αποσκοπώντας να στηριχθούν στις ήδη υπάρχουσες συμφωνίες με στόχο το άνοιγμα της πρόσβασης στις αγορές και τη μεγιστοποίηση του οφέλους για τους καταναλωτές, τις αεροπορικές εταιρείες, τους εργαζόμενους και τις κοινωνίες εκατέρωθεν του Ατλαντικού,Αναγνωρίζοντας ότι είναι σκόπιμο να βελτιωθεί η πρόσβαση των αεροπορικών εταιρειών τους στις παγκόσμιες αγορές κεφαλαίου προκειμένου να ενισχυθεί ο ανταγωνισμός και να προαχθούν οι στόχοι της παρούσας συμφωνίας,Αποβλέποντας στην καθιέρωση ενός προηγούμενου παγκοσμίου σημασίας στο πλαίσιο της προώθησης των ωφελημάτων της φιλελευθεροποίησης από την ελευθέρωση σ’ αυτόν τον καίριας σημασίας οικονομικό τομέα,Συμφώνησαν τα ακόλουθα:Άρθρο 1ΟρισμόςΩς «μέρος» νοούνται οι Ηνωμένες Πολιτείες, η Ευρωπαϊκή Κοινότητα και τα κράτη μέλη της, η Ισλανδία ή η Νορβηγία.Άρθρο 2Εφαρμογή των παραρτημάτων I και IIΟι διατάξεις της συμφωνίας αεροπορικών μεταφορών που υπέγραψαν η Ευρωπαϊκή Κοινότητα και τα κράτη μέλη της και οι Ηνωμένες Πολιτείες της Αμερικής στις 25 και 26 Απριλίου του 2007 (εφεξής «η συμφωνία αεροπορικών μεταφορών»), οι οποίες επισυνάπτονται στο παράρτημα I, εφαρμόζονται σε όλα τα μέρη της παρούσας συμφωνίας, υπό τους όρους του παραρτήματος II. Οι διατάξεις της συμφωνίας αεροπορικών μεταφορών εφαρμόζονται στην Ισλανδία και τη Νορβηγία ως να ήταν κράτη μέλη της Ευρωπαϊκής Κοινότητας, ούτως ώστε η Ισλανδία και η Νορβηγία να έχουν όλα τα δικαιώματα και τις υποχρεώσεις που έχουν τα κράτη μέλη με βάση τη συμφωνία αυτή. Τα παραρτήματα Ι και ΙΙ αποτελούν αναπόσπαστο μέρος της παρούσας συμφωνίας.Άρθρο 3Καταγγελία της συμφωνίας1. Οι Ηνωμένες Πολιτείες ή η Ευρωπαϊκή Κοινότητα και τα κράτη μέλη της, δύνανται, οποτεδήποτε, να γνωστοποιήσουν γραπτώς δια της διπλωματικής οδού στα υπόλοιπα τρία συμβαλλόμενα μέρη την απόφασή τους να καταγγείλουν την παρούσα συμφωνία ή να τερματίσουν την προσωρινή εφαρμογή της παρούσας συμφωνίας με βάση το άρθρο 5. Αντίγραφο της γνωστοποίησης αποστέλλεται ταυτόχρονα στη Διεθνή Οργάνωση Πολιτικής Αεροπορίας. Η παρούσα συμφωνία λήγει, ή η προσωρινή εφαρμογή της παρούσας συμφωνίας τερματίζεται, τα μεσάνυχτα, ώρα Γκρήνουιτς, της τελευταίας ημέρας της περιόδου κυκλοφορίας της Διεθνούς Ένωσης Αεροπορικών Μεταφορών (IATA) και ένα έτος από την ημερομηνία της γραπτής γνωστοποίησης, εκτός εάν η γνωστοποίηση αποσυρθεί με τη σύμφωνη γνώμη όλων των συμβαλλομένων μερών πριν το τέλος της περιόδου αυτής.2. Η Ισλανδία ή η Νορβηγία δύναται, ανά πάσα στιγμή, να γνωστοποιήσει γραπτώς μέσω της διπλωματικής οδού στα υπόλοιπα συμβαλλόμενα μέρη την απόφασή της να αποσυρθεί από την παρούσα συμφωνία, ή να τερματίσει την προσωρινή εφαρμογή της παρούσας συμφωνίας με βάση το άρθρο 5. Αντίγραφο της γνωστοποίησης αποστέλλεται ταυτόχρονα στη Διεθνή Οργάνωση Πολιτικής Αεροπορίας. Η εν λόγω απόσυρση ή παύση της προσωρινής εφαρμογής αρχίζει τα μεσάνυχτα, ώρα Γκρήνουιτς, της τελευταίας ημέρας της περιόδου κυκλοφορίας της Διεθνούς Ένωσης Αεροπορικών Μεταφορών (IATA) και ένα έτος από την ημερομηνία της γραπτής γνωστοποίησης, εκτός εάν η γνωστοποίηση αποσυρθεί με τη σύμφωνη γνώμη του συμβαλλομένου μέρους που προέβη στη γραπτή γνωστοποίηση, των Ηνωμένων Πολιτειών και της Ευρωπαϊκής Κοινότητας και των κρατών μελών της πριν το τέλος της περιόδου αυτής.3. Οι Ηνωμένες Πολιτείες ή η Ευρωπαϊκή Κοινότητα και τα κράτη μέλη της, δύνανται, ανά πάσα στιγμή, να γνωστοποιήσουν γραπτώς δια της διπλωματικής οδού στην Ισλανδία και τη Νορβηγία την απόφασή τους να καταγγείλουν την παρούσα συμφωνία ή να τερματίσουν την προσωρινή εφαρμογή της παρούσας συμφωνίας, σε ό,τι αφορά την Ισλανδία ή τη Νορβηγία. Αντίγραφα των γραπτών γνωστοποιήσεων αποστέλλονται ταυτόχρονα στα άλλα δύο συμβαλλόμενα μέρη και στη Διεθνή Οργάνωση Πολιτικής Αεροπορίας. Η καταγγελία ή η παύση της προσωρινής εφαρμογής σε ό,τι αφορά την Ισλανδία ή τη Νορβηγία αρχίζει τα μεσάνυχτα, ώρα Γκρήνουιτς, της τελευταίας ημέρας της περιόδου κυκλοφορίας της Διεθνούς Ένωσης Αεροπορικών Μεταφορών (IATA) και ένα έτος από την ημερομηνία της γραπτής γνωστοποίησης, εκτός εάν η γνωστοποίηση αποσυρθεί με τη σύμφωνη γνώμη των Ηνωμένων Πολιτειών, της Ευρωπαϊκής Κοινότητας και των κρατών μελών της και του συμβαλλομένου μέρους που έλαβε τη γνωστοποίηση πριν το τέλος της περιόδου αυτής.4. Σχετικά με τις διπλωματικές διακοινώσεις που αναφέρονται στο παρόν άρθρο, οι διπλωματικές διακοινώσεις από ή προς την Ευρωπαϊκή Κοινότητα και τα κράτη μέλη της παραδίδονται από ή προς την Ευρωπαϊκή Κοινότητα.5. Με την επιφύλαξη άλλης διάταξης του παρόντος άρθρου, εάν καταγγελθεί η συμφωνία αεροπορικών μεταφορών, καταγγέλλεται ταυτόχρονα και η παρούσα συμφωνία.Άρθρο 4Καταχώριση στη ΔΟΠΑΗ παρούσα συμφωνία και όλες οι τροποποιήσεις της καταχωρίζονται στη Διεθνή Οργάνωση Πολιτικής Αεροπορίας.Άρθρο 5Προσωρινή εφαρμογήΕνόσω εκκρεμεί η έναρξη ισχύος της σύμφωνα με το άρθρο 6, η παρούσα συμφωνία εφαρμόζεται προσωρινά από την πρώτη ημέρα του μήνα που έπεται της ημερομηνίας της τελευταίας διακοίνωσης, με την οποία κάθε συμβαλλόμενο μέρος θα έχει κοινοποιήσει στα υπόλοιπα συμβαλλόμενα μέρη την ολοκλήρωση τυχόν διαδικασιών αναγκαίων για την προσωρινή εφαρμογή της παρούσας συμφωνίας. Εάν η συμφωνία αεροπορικών μεταφορών καταγγελθεί με βάση το άρθρο 23 αυτής ή εάν παύσει η προσωρινή εφαρμογή της με βάση το άρθρο 25 της συμφωνίας αυτής, παύει ταυτόχρονα και η προσωρινή εφαρμογή της συμφωνίας αυτής.Άρθρο 6Έναρξη ισχύοςΗ παρούσα συμφωνία αρχίζει να ισχύει την τελευταία των κάτωθι ημερομηνιών: (1) την έναρξη ισχύος της συμφωνίας αεροπορικών μεταφορών και (2) ένα μήνα από την ημερομηνία της τελευταίας διακοίνωσης από την ανταλλαγή διπλωματικών διακοινώσεων μεταξύ των συμβαλλομένων μερών, με την οποία βεβαιώνεται η ολοκλήρωση όλων των διαδικασιών που είναι αναγκαίες για την έναρξη ισχύος της παρούσας συμφωνίας. Σχετικά με την ανταλλαγή των διπλωματικών διακοινώσεων, οι διπλωματικές διακοινώσεις από ή προς την Ευρωπαϊκή Κοινότητα και τα κράτη μέλη της παραδίδονται από ή προς, αναλόγως, την Ευρωπαϊκή Κοινότητα. Η ή οι διπλωματικές διακοινώσεις της Ευρωπαϊκής Κοινότητας και των κρατών μελών της περιέχουν ανακοίνωση από κάθε κράτος μέλος, με την οποία βεβαιώνεται η ολοκλήρωση όλων των διαδικασιών που είναι αναγκαίες για την έναρξη ισχύος της παρούσας συμφωνίας.ΣΕ ΠΊΣΤΩΣΗ ΤΩΝ ΑΝΩΤΕΡΩ οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία.ΕΓΙΝΕ στ ….., την …………… ημέρα του….., εις τετραπλούν.Για τις Ηνωμένες Πολιτείες της Αμερικής:[Για κάθε κράτος μέλος της Ευρωπαϊκής Κοινότητας:]Για την Ευρωπαϊκή Κοινότητα :Για την Ισλανδία:Για το Βασίλειο της Νορβηγίας:Παράρτημα IΣΥΜΦΩΝΙΑ ΑΕΡΟΠΟΡΙΚΩΝ ΜΕΤΑΦΟΡΩΝ[ ΕΕ L 134/4 της 25.5.2007 ]Παράρτημα IIΕιδικές διατάξεις για την Ισλανδία και τη ΝορβηγίαΟι διατάξεις της συμφωνίας αεροπορικών μεταφορών, όπως τροποποιούνται κατωτέρω, εφαρμόζονται σε όλα τα συμβαλλόμενα μέρη της παρούσας συμφωνίας. Οι διατάξεις της συμφωνίας αεροπορικών μεταφορών εφαρμόζονται στην Ισλανδία και τη Νορβηγία ως να ήταν κράτη μέλη της Ευρωπαϊκής Κοινότητας, ούτως ώστε η Ισλανδία και η Νορβηγία να έχουν όλα τα δικαιώματα και τις υποχρεώσεις που έχουν τα κράτη μέλη με βάση τη συμφωνία αυτή:1. Η παράγραφος 9 του άρθρου 1 της συμφωνίας αεροπορικών μεταφορών έχει ως εξής:«επικράτεια», για τις Ηνωμένες Πολιτείες, τα εδάφη (ηπειρωτικά και νησιωτικά), τα εσωτερικά και τα χωρικά ύδατα υπό την κυριαρχία ή τη δικαιοδοσία τους, και, για την Ευρωπαϊκή Κοινότητα και τα κράτη μέλη της, τα εδάφη (ηπειρωτικά και νησιωτικά), τα εσωτερικά ύδατα και τα χωρικά ύδατα, στα οποία ισχύει η συνθήκη για την ίδρυση της Ευρωπαϊκής Κοινότητας και υπό τους προβλεπόμενους στην εν λόγω Συνθήκη όρους και οποιαδήποτε διάδοχο νομοθετική πράξη αυτής, εξαιρουμένων των εδαφών και των εσωτερικών υδάτων υπό την κυριαρχία ή τη δικαιοδοσία του Πριγκιπάτου του Λιχτενστάιν· η εφαρμογή της παρούσας συμφωνίας στο αεροδρόμιο του Γιβραλτάρ νοείται με την επιφύλαξη των αντίστοιχων νομικών θέσεων του Βασιλείου της Ισπανίας και του Ηνωμένου Βασιλείου στα πλαίσια της διαφοράς τους ως προς την κυριαρχία επί του εδάφους επί του οποίου ευρίσκεται ο αερολιμένας, καθώς και της συνεχιζόμενης εξαίρεσης του αερολιμένα του Γιβραλτάρ από τα αεροπορικά μέτρα της Ευρωπαϊκής Ένωσης που υφίστανται μεταξύ κρατών μελών στις 18 Σεπτεμβρίου 2006, σύμφωνα με την υπουργική δήλωση για τον αερολιμένα του Γιβραλτάρ που συμφωνήθηκε στην Κόρδοβα τον Σεπτέμβριο του 2006· και2. Τα άρθρα 23 έως 26 δεν εφαρμόζονται στην Ισλανδία και τη Νορβηγία.3. Στο τμήμα 1 του παραρτήματος 1, προστίθενται τα ακόλουθα:κδ. Ισλανδία: συμφωνία αεροπορικών μεταφορών που υπογράφηκε στην Ουάσιγκτον στις 14 Ιουνίου 1995· όπως τροποποιήθηκε την 1η Μαρτίου 2002 με ανταλλαγή διακοινώσεων· όπως τροποποιήθηκε την 1η Μαρτίου 2002 με ανταλλαγή διακοινώσεων·κε. το Βασίλειο της Νορβηγίας: η συμφωνία αεροπορικών μεταφορών που τέθηκε σε ισχύ με ανταλλαγή διακοινώσεων στην Ουάσιγκτον στις 6 Οκτωβρίου 1945· όπως τροποποιήθηκε στις 6 Αυγούστου 1954 με ανταλλαγή διακοινώσεων· όπως τροποποιήθηκε στις 16 Ιουνίου 1995 με ανταλλαγή διακοινώσεων.4. Το κείμενο του τμήματος 2 του παραρτήματος 1 έχει ως εξής:Παρά το τμήμα 1 του παρόντος παραρτήματος, για τις περιοχές που δεν περιλαμβάνονται στον ορισμό της «επικράτειας» του άρθρου 1 της παρούσας συμφωνίας, οι συμφωνίες που αναφέρονται στα στοιχεία ε) (Δανία-Ηνωμένες Πολιτείες), ζ) (Γαλλία-Ηνωμένες Πολιτείες), κβ) (Ηνωμένο Βασίλειο-Ηνωμένες Πολιτείες) και κε) (Νορβηγία-Ηνωμένες Πολιτείες) του εν λόγω τμήματος, εξακολουθούν να ισχύουν, σύμφωνα με τους όρους τους.5. Το κείμενο του τμήματος 3 του παραρτήματος 1 έχει ως εξής:Παρά το άρθρο 3 της παρούσας συμφωνίας, οι αεροπορικές εταιρείες των ΗΠΑ δεν έχουν το δικαίωμα να εκτελούν δρομολόγια αποκλειστικής μεταφοράς φορτίου, τα οποία δεν αποτελούν μέρος δρομολογίου που εξυπηρετεί τις Ηνωμένες Πολιτείες, από ή προς σημεία εντός των κρατών μελών, εξαιρουμένης της περίπτωσης από ή προς σημεία στην Τσεχική Δημοκρατία, τη Γαλλική Δημοκρατία, την Ομοσπονδιακή Δημοκρατία της Γερμανίας, το Μεγάλο Δουκάτο του Λουξεμβούργου, τη Δημοκρατία της Μάλτας, τη Δημοκρατία της Πολωνίας, την Πορτογαλική Δημοκρατία, τη Σλοβακική Δημοκρατία, την Ισλανδία και το Βασίλειο της Νορβηγίας.6. Στο τέλος του άρθρου 3 παράγραφος 2, προστίθενται τα ακόλουθα:Για την Ισλανδία και τη Νορβηγία, ο όρος περιλαμβάνει, ιδίως τα άρθρα 53, 54, και 57 της συμφωνίας για τον Ευρωπαϊκό Οικονομικό Χώρο και τους κανονισμούς εφαρμογής τους με βάση την εν λόγω συμφωνία, καθώς και τις τροποποιήσεις τους.Συνημμένο 2ΣΥΜΠΛΗΡΩΜΑΤΙΚΗ ΣΥΜΦΩΝΙΑμεταξύως πρώτου συμβαλλόμενου μέρους, του Βασιλείου της Νορβηγίας,ως δεύτερου συμβαλλόμενου μέρους, της Ισλανδίας,καιως τρίτου συμβαλλόμενου μέρους, της Ευρωπαϊκής Κοινότητας και των κρατών μελών της,όσον αφοράτην εφαρμογή της συμφωνίας αεροπορικών μεταφορών μεταξύως πρώτου συμβαλλόμενου μέρους, των Ηνωμένων Πολιτειών της Αμερικής,ως δεύτερου συμβαλλόμενου μέρους, της Ευρωπαϊκής Κοινότητας και των κρατών μελών της, ως τρίτου συμβαλλόμενου μέρους, του Βασιλείου της Νορβηγίαςκαι, ως τέταρτου συμβαλλόμενου μέρους, της Ισλανδίας,Εκτιμώντας τα ακόλουθα:(1) Η Ευρωπαϊκή Επιτροπή διαπραγματεύθηκε, εξ ονόματος της Κοινότητας και των κρατών μελών, συμφωνία αεροπορικών μεταφορών με τις Ηνωμένες Πολιτείες της Αμερικής (εφεξής «η συμφωνία»), σύμφωνα με την απόφαση του Συμβουλίου που εξουσιοδοτεί την Επιτροπή να αρχίσει διαπραγματεύσεις.(2) Η συμφωνία αεροπορικών μεταφορών της Κοινότητας και των κρατών μελών της και Ηνωμένων Πολιτειών της Αμερικής («συμφωνία αεροπορικών μεταφορών») μονογραφήθηκε στις 2 Mαρτίου 2007, υπογράφηκε από την πλευρά της Ευρώπης στις Βρυξέλλες στις 25 Aπριλίου 2007 και από την αμερικανική πλευρά στην Ουάσινγκτον στις 30 Aπριλίου 2007 και άρχισε να ισχύει προσωρινά από τις 30 Mαρτίου 2008.(3) Η Ισλανδία και το Βασίλειο της Νορβηγίας (εφεξής «Νορβηγία»), καθώς έχουν καταστεί πλήρη μέλη της ενιαίας ευρωπαϊκής αγοράς αερομεταφορών μέσω της συμφωνίας για τον Ευρωπαϊκό Οικονομικό Χώρο, έχουν προσχωρήσει στη συμφωνία αεροπορικών μεταφορών μέσω συμφωνίας την ίδια ημερομηνία, (εφεξής «συμφωνία»), στην οποία ενσωματώθηκε η συμφωνία αεροπορικών μεταφορών ως παράρτημα I.(4) Είναι αναγκαίο να καθορισθούν διαδικαστικές ρυθμίσεις για τη λήψη απόφασης, εάν χρειασθεί, σχετικά με τον τρόπο αναστολής δικαιωμάτων σύμφωνα με το άρθρο 21 παράγραφος 3 της συμφωνίας αεροπορικών μεταφορών.(5) Είναι επίσης αναγκαίο να καθορισθούν διαδικαστικές ρυθμίσεις για τη συμμετοχή της Νορβηγίας και της Ισλανδίας ως μελών στην κοινή επιτροπή που συστήνεται με βάση το άρθρο 18 της συμφωνίας αεροπορικών μεταφορών και στις διαδικασίες διαιτησίας που προβλέπονται στο άρθρο 19 της συμφωνίας αεροπορικών μεταφορών, ώστε να διασφαλισθεί η αναγκαία συνεργασία, ροή πληροφοριών και διαβουλεύσεις στις συνεδριάσεις της κοινής επιτροπής, καθώς και η εφαρμογή ορισμένων διατάξεων της συμφωνίας, μεταξύ των οποίων όσες αφορούν την ασφάλεια των αερομεταφορών από έκνομες ενέργειες, την ασφάλεια πτήσεων, τη χορήγηση και την ανάκληση δικαιωμάτων μεταφοράς και την κυβερνητική χρηματοδότηση,ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 1ΚοινοποίησηΣε περίπτωση που η Κοινότητα και τα κράτη μέλη της αποφασίσουν να καταγγείλουν τη συμφωνία με βάση το άρθρο 3 της συμφωνίας ή να διακόψουν την προσωρινή εφαρμογή της, ή να αποσύρουν προς το σκοπό αυτό τις διακοινώσεις, η Επιτροπή, πριν ειδοποιήσει τις Ηνωμένες Πολιτείες της Αμερικής δια της διπλωματικής οδού, κοινοποιεί αμέσως την απόφασή της στην Ισλανδία και τη Νορβηγία. Η Νορβηγία ή/και η Ισλανδία ομοίως κοινοποιούν αμέσως στην Επιτροπή παρόμοια απόφασή τους.Άρθρο 2Διαπραγματεύσεις σε δεύτερο στάδιο και αναστολή δικαιωμάτων μεταφοράς1. Η Επιτροπή διεξάγει τις διαπραγματεύσεις σε δεύτερο στάδιο που αναφέρονται στο άρθρο 21 παράγραφος 1 της συμφωνίας αεροπορικών μεταφορών εξ ονόματος της Ευρωπαϊκής Κοινότητας και των κρατών μελών της. Ενόψει της συνεχιζόμενης σύνδεσης της Νορβηγίας και της Ισλανδίας με την αναθεωρημένη συμφωνία αεροπορικών μεταφορών και μετά τις διαπραγματεύσεις σε δεύτερο στάδιο, η Νορβηγία και η Ισλανδία συμμετέχουν στις διαπραγματεύσεις ως παρατηρητές και προς το σκοπό αυτό λαμβάνουν μέρος στις προπαρασκευαστικές εργασίες της Ευρωπαϊκής Κοινότητας, όπως οποιοδήποτε κράτος μέλος της Κοινότητας.2. Εάν δεν έχει επιτευχθεί συμφωνία σε δεύτερο στάδιο εντός 12 μηνών από την έναρξη της επανεξέτασης που προβλέπεται στο άρθρο 21 παράγραφος 3 της συμφωνίας αεροπορικών μεταφορών, η Νορβηγία και η Ισλανδία μπορούν, όπως και οποιοδήποτε κράτος μέλος της Κοινότητας και εντός των επόμενων 15 ημερών, να κοινοποιήσουν στην Επιτροπή ποια δικαιώματα μεταφοράς που αφορούν το έδαφός τους, εάν υπάρχουν, επιθυμούν να αναστείλουν. Στα εν λόγω δικαιώματα μεταφοράς δεν επιτρέπεται να περιληφθούν δικαιώματα καθοριζόμενα στις συμφωνίες που αναφέρονται στο παράρτημα 1 της συμφωνίας αεροπορικών μεταφορών.3. Βάσει των κοινοποιήσεων που θα παραλάβει από τα κράτη μέλη, τη Νορβηγία ή/και την Ισλανδία, η Επιτροπή καταρτίζει κατάλογο των δικαιωμάτων μεταφοράς που πρόκειται να ανασταλούν και τον διαβιβάζει στο Συμβούλιο. Ο πρόεδρος του Συμβουλίου, ενεργώντας εξ ονόματος της Κοινότητας και των κρατών μελών της, της Νορβηγίας και της Ισλανδίας, κοινοποιεί στη συνέχεια στις Ηνωμένες Πολιτείες της Αμερικής την αναστολή των μεταφορικών δικαιωμάτων μεταφοράς που περιλαμβάνονται στον κατάλογο σύμφωνα με το άρθρο 21 παράγραφος 3 της συμφωνίας αεροπορικών μεταφορών. Τα ενδιαφερόμενα κράτη μέλη, η Νορβηγία ή/και η Ισλανδία λαμβάνουν τα απαραίτητα μέτρα για την αναστολή των δικαιωμάτων αυτών από την πρώτη ημέρα της περιόδου κυκλοφορίας της Διεθνούς Ένωσης Αεροπορικών Μεταφορών (IATA) που αρχίζει τουλάχιστον 12 μήνες μετά την ημερομηνία κοινοποίησης της αναστολής.4. Παρά την παράγραφο 3 του παρόντος άρθρου, το Συμβούλιο, αποφασίζοντας με ομοφωνία κατόπιν πρότασης της Επιτροπής, μπορεί να αποφασίσει να μην κοινοποιήσει την αναστολή ή να την αποσύρει στη συνέχεια.Άρθρο 3Κοινή Επιτροπή1. Η Κοινότητα, τα κράτη μέλη της και η Νορβηγία και η Ισλανδία εκπροσωπούνται στην Κοινή Επιτροπή που συστήνεται βάσει του άρθρου 18 της συμφωνίας αεροπορικών μεταφορών από αντιπροσώπους της Επιτροπής, των κρατών μελών και της Νορβηγίας και της Ισλανδίας.2. Τη θέση της Κοινότητας, των κρατών μελών και της Νορβηγίας και της Ισλανδίας στην κοινή επιτροπή εκφράζει η Επιτροπή, εξαιρουμένων των πεδίων που εμπίπτουν στην αποκλειστική αρμοδιότητα των κρατών μελών, οπότε τη θέση αυτή εκφράζουν τα κράτη μέλη, η Ισλανδία ή/και η Νορβηγία, αναλόγως.3. Η τοποθέτηση της Νορβηγίας και της Ισλανδίας στην κοινή επιτροπή σε ό,τι αφορά θέματα που εμπίπτουν στο πεδίο εφαρμογής των άρθρων 14 ή 20 της συμφωνίας αεροπορικών μεταφορών ή θέματα για τα οποία δεν απαιτείται λήψη απόφασης παράγει έννομα αποτελέσματα, αποφασίζεται από τη Νορβηγία και την Ισλανδία με τη σύμφωνη γνώμη της Επιτροπής.4. Για άλλες αποφάσεις της κοινής επιτροπής που αφορούν θέματα που εμπίπτουν στο πεδίο εφαρμογής κανονισμών και οδηγιών οι οποίες έχουν ενσωματωθεί στη συμφωνία για τον Ευρωπαϊκό Οικονομικό Χώρο, η θέση της Κοινότητας, των κρατών μελών της και της Νορβηγίας και της Ισλανδίας αποφασίζεται από την Επιτροπή με τη σύμφωνη γνώμη της Νορβηγίας και της Ισλανδίας.5. Για άλλες αποφάσεις της κοινής επιτροπής που αφορούν θέματα που δεν εμπίπτουν στο πεδίο εφαρμογής κανονισμών και οδηγιών οι οποίες έχουν ενσωματωθεί στη συμφωνία για τον Ευρωπαϊκό Οικονομικό Χώρο, η θέση του Βασιλείου ης Νορβηγίας και της Ισλανδίας αποφασίζεται από τη Νορβηγία και την Ισλανδία με τη σύμφωνη γνώμη της Επιτροπής.6. Η Επιτροπή λαμβάνει κατάλληλα μέτρα ώστε να διασφαλισθεί η πλήρης συμμετοχή της Νορβηγίας και της Ισλανδίας στο συντονισμό, τις διαβουλεύσεις ή τις συνεδριάσεις διαμόρφωσης αποφάσεων με τα κράτη μέλη της και η πρόσβασή τους στις σχετικές πληροφορίες προετοιμασίας των επόμενων συνεδριάσεων της κοινής επιτροπής.Άρθρο 4Διαιτησία1. Η Επιτροπή εκπροσωπεί την Κοινότητα, τα κράτη μέλη της και τη Νορβηγία και την Ισλανδία στις διαδικασίες διαιτησίας βάσει του άρθρου 19 της συμφωνίας αεροπορικών μεταφορών.2. Η Επιτροπή, εφόσον χρειασθεί, λαμβάνει μέτρα ώστε να διασφαλισθεί η συμμετοχή της Νορβηγίας και της Ισλανδίας στην προετοιμασία και το συντονισμό των διαδικασιών διαιτησίας.3. Εάν το Συμβούλιο αποφασίσει αναστολή των οφελών σύμφωνα με το άρθρο 19 παράγραφος 7 της συμφωνίας αεροπορικών μεταφορών, η εν λόγω απόφαση κοινοποιείται στη Νορβηγία και την Ισλανδία. Η Νορβηγία ή/και η Ισλανδία ομοίως ενημερώνουν αμέσως στην Επιτροπή για παρόμοια απόφασή τους.4. Κάθε άλλη ενδεδειγμένη ενέργεια βάσει του άρθρου 19 της συμφωνίας αεροπορικών μεταφορών σε θέματα που εντός της ΕΕ εμπίπτουν στην αρμοδιότητα της Κοινότητας αποφασίζεται από την Επιτροπή, με τη συνδρομή ειδικής επιτροπής απαρτιζόμενης από αντιπροσώπους των κρατών μελών που ορίζει το Συμβούλιο και η Νορβηγία και η Ισλανδία.Άρθρο 5Ανταλλαγή πληροφοριών1. Τα κράτη μέλη ενημερώνουν αμέσως την Επιτροπή για τυχόν απόφαση απόρριψης, ανάκλησης, αναστολής ή περιορισμού των αδειών αερομεταφορέων των Ηνωμένων Πολιτειών της Αμερικής που έλαβαν βάσει των άρθρων 4 ή 5 της συμφωνίας αεροπορικών μεταφορών. Η Επιτροπή ενημερώνει επίσης αμέσως τη Νορβηγία και την Ισλανδία για τυχόν σχετική απόφαση των κρατών μελών.2. Η Νορβηγία και η Ισλανδία ενημερώνουν αμέσως την Επιτροπή σχετικά με τυχόν αιτήματα ή κοινοποιήσεις που υπέβαλαν ή έλαβαν βάσει του άρθρου 8 της συμφωνίας αεροπορικών μεταφορών. Η Επιτροπή ενημερώνει επίσης αμέσως τη Νορβηγία και την Ισλανδία για τυχόν αιτήματα ή κοινοποιήσεις που υπέβαλαν ή έλαβαν τα κράτη μέλη.3. Η Νορβηγία και η Ισλανδία ενημερώνουν αμέσως την Επιτροπή σχετικά με τυχόν αιτήματα ή κοινοποιήσεις που υπέβαλαν ή έλαβαν βάσει του άρθρου 9 της συμφωνίας αεροπορικών μεταφορών. Η Επιτροπή ενημερώνει επίσης αμέσως τη Νορβηγία και την Ισλανδία για τυχόν αιτήματα ή κοινοποιήσεις που υπέβαλαν ή έλαβαν τα κράτη μέλη.Άρθρο 6Κρατικές επιδοτήσεις και κρατική χρηματοδότηση1. Σε περίπτωση που η Νορβηγία ή η Ισλανδία πιστεύει ότι επιδότηση ή χρηματοδότηση, η οποία εξετάζεται ή παρέχεται από κυβερνητικό φορέα στο έδαφος των Ηνωμένων Πολιτειών της Αμερικής, έχει τις δυσμενείς επιπτώσεις στον ανταγωνισμό που αναφέρονται στο άρθρο 14 παράγραφος 2 της συμφωνίας αεροπορικών μεταφορών, επισημαίνει το θέμα στην Επιτροπή. Εάν κράτος μέλος επισημάνει παρόμοιο θέμα στην Επιτροπή, η Επιτροπή το επισημαίνει επίσης στη Νορβηγία και την Ισλανδία.2. Η Επιτροπή, η Νορβηγία και η Ισλανδία έρχονται σε επαφή με τον συγκεκριμένο φορέα ή ζητούν συνεδρίαση της κοινής επιτροπής που έχει συσταθεί βάσει του άρθρου 18 της συμφωνίας αεροπορικών μεταφορών.3. Η Επιτροπή, η Νορβηγία και η Ισλανδία ενημερώνονται αμοιβαία αμέσως όταν οι Ηνωμένες Πολιτείες της Αμερικής έρχονται σε επαφή με αυτές βάσει του άρθρου 14 παράγραφος 3 της συμφωνίας αεροπορικών μεταφορών.Άρθρο 7Καταγγελία της συμφωνίας1. Κάθε συμβαλλόμενο μέρος δύναται, ανά πάσα στιγμή, να κοινοποιήσει γραπτώς μέσω της διπλωματικής οδού στα υπόλοιπα συμβαλλόμενα μέρη την απόφασή του να καταγγείλει την παρούσα συμπληρωματική συμφωνία ή την προσωρινή εφαρμογή της. Η παρούσα συμπληρωματική συμφωνία καταγγέλλεται ή παύσει να εφαρμόζεται προσωρινά τα μεσάνυχτα, ώρα Γκρήνουιτς, έξι μήνες μετά την ημέρα της γραπτής κοινοποίησης καταγγελίας ή διακοπής της προσωρινής εφαρμογής της, εκτός εάν η κοινοποίηση αποσυρθεί με τη σύμφωνη γνώμη των συμβαλλομένων μερών πριν από τη λήξη της προθεσμίας αυτής.2. Με την επιφύλαξη άλλης διάταξης του παρόντος άρθρου, εάν η συμφωνία καταγγελθεί ή διακοπεί η προσωρινή εφαρμογή της, αυτόματα καταγγέλλεται η παρούσα συμπληρωματική συμφωνία ή διακόπτεται η προσωρινή εφαρμογή της.Άρθρο 8Προσωρινή εφαρμογήΕνόσω εκκρεμεί η έναρξη ισχύος της σύμφωνα με το άρθρο 9, τα συμβαλλόμενα μέρη συμφωνούν με βάση τις εθνικές νομοθεσίες τους να εφαρμόζουν προσωρινά την παρούσα συμπληρωματική συμφωνία από την ημερομηνία της τελευταίας υπογραφής της παρούσας συμπληρωματικής συμφωνίας ή από την ημερομηνία έναρξης της προσωρινής εφαρμογής της που καθορίζεται στο άρθρο 5 της συμφωνίας.Άρθρο 9Έναρξη ισχύοςΗ παρούσα συμπληρωματική συμφωνία αρχίζει να ισχύει α) ένα μήνα από την ημερομηνία της τελευταίας διακοίνωσης που διαβιβάστηκε στο πλαίσιο ανταλλαγής διπλωματικών διακοινώσεων μεταξύ των συμβαλλομένων μερών, με την οποία βεβαιώνεται η ολοκλήρωση όλων των διαδικασιών που είναι αναγκαίες για την έναρξη ισχύος της παρούσας συμπληρωματικής συμφωνίας, ή β) από την ημερομηνία έναρξης ισχύος ή της προσωρινής εφαρμογή της συμφωνίας, όποια ημερομηνία είναι μεταγενέστερη.ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι γι' αυτό, υπέγραψαν την παρούσα συμπληρωματική συμφωνία.ΕΓΙΝΕ στ ….., την …………… ημέρα του….., εις τριπλούν στην αγγλική γλώσσα.Για το Βασίλειο της Νορβηγίας:Για την Ισλανδία:Για την Ευρωπαϊκή Κοινότητα :


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 16.2.2016
            COM(2016) 61 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση από τη Σουηδία – EGF/2015/009 SE/Volvo Trucks)

               ΑΙΤΙΟΛΟΓΙΚΗ ΕΚΘΕΣΗ

               ΠΛΑΙΣΙΟ ΤΗΣ ΠΡΟΤΑΣΗΣ

               1.Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) καθορίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                («κανονισμός ΕΤΠ»).

               2.Στις 16 Σεπτεμβρίου 2015, η Σουηδία υπέβαλε την αίτηση EGF/2015/009 SE/Volvo Trucks για χρηματοδοτική συνεισφορά από το ΕΤΠ, έπειτα από απολύσεις
                  2
                στον όμιλο Volvo Group Truck Operation, EMEA και σε τέσσερις προμηθευτές και κατάντη παραγωγούς στη Σουηδία.

               3.Ύστερα από εξέταση της εν λόγω αίτησης, η Επιτροπή συμπέρανε, σύμφωνα με όλες τις εφαρμοστέες διατάξεις του κανονισμού ΕΤΠ, ότι ικανοποιούνται οι όροι για τη χορήγηση χρηματοδοτικής συνεισφοράς από το ΕΤΠ.

               ΠΕΡΙΛΗΨΗ ΤΗΣ ΑΙΤΗΣΗΣ

                        Αίτηση ΕΤΠ

                        EGF/2015/009 SE/Volvo Trucks

                        Κράτος μέλος

                        Σουηδία

                        Οικεία/-ες περιφέρεια/-ες (επίπεδο NUTS
                           3
                         2)

                        SE33 (Övre Norrland)

                        Ημερομηνία υποβολής της αίτησης

                        16 Σεπτεμβρίου 2015

                        Ημερομηνία απόδειξης παραλαβής της αίτησης

                        16 Σεπτεμβρίου 2015

                        Ημερομηνία αίτησης πρόσθετων πληροφοριών

                        30 Σεπτεμβρίου 2015

                        Προθεσμία για την υποβολή των πρόσθετων πληροφοριών

                        11 Νοεμβρίου 2015

                        Προθεσμία για την ολοκλήρωση της αξιολόγησης

                        3 Φεβρουαρίου 2016

                        Κριτήριο παρέμβασης

                        Άρθρο 4 παράγραφος 1 στοιχείο α) του κανονισμού ΕΤΠ

                        Κύρια επιχείρηση

                        Volvo Group Truck Operation EMEA

                        Αριθμός των οικείων επιχειρήσεων

                        5

                        Τομέας/-είς οικονομικής δραστηριότητας

                        (Κλάδος NACE αναθ. 2)
                           4

                        Κλάδος 29 (κατασκευή μηχανοκινήτων οχημάτων, ρυμουλκουμένων και ημιρυμουλκουμένων)

                        Αριθμός θυγατρικών, προμηθευτών και κατάντη παραγωγών

                        4

                        Περίοδος αναφοράς (τέσσερις μήνες):

                        24 Φεβρουαρίου 2015- 24 Ιουνίου 2015

                        Αριθμός απολύσεων κατά την περίοδο αναφοράς α)

                        647

                        Αριθμός απολύσεων πριν ή μετά την περίοδο αναφοράς β)

                        0

                        Συνολικός αριθμός απολύσεων (α + β)

                        647

                        Συνολικός αριθμός επιλέξιμων δικαιούχων

                        647

                        Συνολικός αριθμός στοχευόμενων δικαιούχων

                        500

                        Αριθμός στοχευόμενων νέων που βρίσκονται εκτός απασχόλησης, εκπαίδευσης ή κατάρτισης (ΕΑΕΚ)

                        0

                        Προϋπολογισμός για εξατομικευμένες υπηρεσίες (σε ευρώ)

                        2 869 938

                        Προϋπολογισμός για τη χρήση του ΕΤΠ
                           5
                         (σε ευρώ)

                        119 580

                        Συνολικός προϋπολογισμός (σε ευρώ)

                        2 989 518

                        Συνεισφορά του ΕΤΠ (60%) (σε ευρώ)

                        1 793 710

               ΑΞΙΟΛΟΓΗΣΗ ΤΗΣ ΑΙΤΗΣΗΣ

               Διαδικασία

               4.Η Σουηδία υπέβαλε την αίτηση EGF/2015/009 SE/Volvo Trucks στις 16 Σεπτεμβρίου 2015, εντός 12 εβδομάδων από την ημερομηνία κατά την οποία ικανοποιήθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ. Η Επιτροπή επιβεβαίωσε την παραλαβή της αίτησης στις 16 Σεπτεμβρίου 2015 και ζήτησε από τη Σουηδία συμπληρωματικές πληροφορίες στις 30 Σεπτεμβρίου 2015, εντός δύο εβδομάδων από την ημερομηνία υποβολής της αίτησης. Οι εν λόγω συμπληρωματικές πληροφορίες παρασχέθηκαν εντός έξι εβδομάδων από την ημερομηνία της αίτησης. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 3 Φεβρουαρίου 2016.

               5.Κατ’ εξαίρεση, η Επιτροπή δεν ήταν σε θέση να τηρήσει αυτή την προθεσμία. Η εξήγηση, σύμφωνα με το άρθρο 8 παράγραφος 4 του κανονισμού 1309/2013, είναι ότι υπήρχε, κατ’ εξαίρεση, έλλειψη σε εξειδικευμένο προσωπικό την περίοδο κατά την οποία η Επιτροπή συνέταξε την πρότασή της.

               Επιλεξιμότητα της αίτησης

               Οικείες επιχειρήσεις και δικαιούχοι

               6.Η αίτηση αφορά 470 εργαζομένους που απολύθηκαν από την Volvo Trucks και 177 εργαζομένους που απολύθηκαν από 4 προμηθευτές και κατάντη παραγωγούς. Η κύρια επιχείρηση λειτουργεί στον οικονομικό τομέα που ταξινομείται σύμφωνα με τη NACE αναθ. 2 στον κλάδο 29 (κατασκευή μηχανοκινήτων οχημάτων, ρυμουλκουμένων και ημιρυμουλκουμένων). Οι απολύσεις από την κύρια επιχείρηση εντοπίζονται κυρίως στην περιφέρεια επιπέδου NUTS 2 SE33 (Övre Norrland).

                        Επιχειρήσεις και αριθμός απολύσεων κατά την περίοδο αναφοράς

                        Volvo Group Truck Operation EMEA

                        470

                        Caverion

                        6

                        IL Logistics AB

                        24

                        Isringhausen

                        57

                        Lernia

                        90

                        Συνολικός αριθμός επιχειρήσεων: 5

                        Συνολικός αριθμός απολύσεων:

                        647

                        Συνολικός αριθμός αυτοαπασχολουμένων των οποίων διακόπηκε η δραστηριότητα:

                        0

                        Συνολικός αριθμός επιλέξιμων εργαζομένων και αυτοαπασχολουμένων:

                        647

               Κριτήρια παρέμβασης

               7.Η Σουηδία υπέβαλε την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 1 στοιχείο α), σύμφωνα με το οποίο απαιτούνται τουλάχιστον 500 απολύσεις εργαζομένων, κατά τη διάρκεια περιόδου αναφοράς τεσσάρων μηνών σε επιχείρηση κράτους μέλους, συμπεριλαμβανομένων απολύσεων εργαζομένων από τους προμηθευτές και τους κατάντη παραγωγούς και/ή αυτοαπασχολούμενων των οποίων διεκόπη η δραστηριότητα.

               8.Η περίοδος αναφοράς των τεσσάρων μηνών για την αίτηση εκτείνεται από τις 24 Φεβρουαρίου 2015 έως τις 24 Ιουνίου 2015.

               9.Οι απολύσεις κατά την περίοδο αναφοράς είναι οι εξής:

               –470 εργαζόμενοι απολύθηκαν από τη Volvo Trucks, και

               –177 εργαζόμενοι απολύθηκαν από 4 προμηθευτές και κατάντη παραγωγούς της Volvo Trucks.

               Υπολογισμός των απολύσεων και των περιπτώσεων διακοπής επιχειρηματικής δραστηριότητας

               10.Οι απολύσεις κατά την περίοδο αναφοράς υπολογίστηκαν ως εξής:

               –647 από την ημερομηνία της de facto καταγγελίας της σύμβασης απασχόλησης ή της λήξης της.

               Επιλέξιμοι δικαιούχοι

               11.Κατά συνέπεια, οι επιλέξιμοι δικαιούχοι είναι συνολικά 647.

               Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης

               12.Προκειμένου να αποδείξει τη σχέση μεταξύ των απολύσεων και των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης, η Σουηδία προβάλλει το επιχείρημα ότι η κατασκευή των επαγγελματικών οχημάτων, ένα σχετικά μικρό κομμάτι της αυτοκινητοβιομηχανίας, δεν κυριαρχείται πλέον από ευρωπαίους και βορειοαμερικανούς κατασκευαστές. Ενώ οι κατασκευαστές με έδρα στις αγορές της «τριάδας» (Βόρεια Αμερική εκτός από το Μεξικό, την Ευρώπη και την Ιαπωνία) είναι οι αδιαμφισβήτητοι πρωτοπόροι της τεχνολογίας, οι αναδυόμενοι ασιάτες κατασκευαστές φορτηγών στην Κίνα και την Ινδία έχουν αποκτήσει πρόσβαση σε νέες τεχνολογίες μέσα από κοινοπραξίες με καταξιωμένες στην αγορά εταιρείες της Δύσης.

               13.Η Κίνα κατέχει σήμερα ηγετική θέση όσον αφορά την παγκόσμια παραγωγή επαγγελματικών οχημάτων με μερίδιο 34,1 %. Το 2014, οι ΗΠΑ παρέμειναν ο δεύτερος μεγαλύτερος κατασκευαστής επαγγελματικών οχημάτων (2,8 εκατομμύρια μονάδες), που αντιστοιχούν σε μερίδιο 15 % της παγκόσμιας αγοράς. Η ΕΕ κατέχει την τρίτη θέση, με παραγωγή 2,2 εκατομμυρίων μονάδων, δηλαδή σχεδόν το 12,1 % του παγκόσμιου συνόλου. Μαζί, οι ΗΠΑ, η ΕΕ και η Κίνα αντιπροσωπεύουν πάνω από το 60 % της συνολικής παγκόσμιας παραγωγής επαγγελματικών οχημάτων. Η παγκόσμια παραγωγή επαγγελματικών οχημάτων παρέμεινε σταθερή κατά το 2014 (-1 %), καταχωρίζοντας περισσότερες από 18 εκατομμύρια μονάδες, με αύξηση στις αγορές της «τριάδας». Η παραγωγή επαγγελματικών οχημάτων στην ΕΕ αυξήθηκε χάρη στον κλάδο ελαφρών επαγγελματικών οχημάτων, ο οποίος, με 1,8 εκατομμύρια μονάδες, αντιπροσωπεύει σχεδόν το 82 % της συνολικής παραγωγής επαγγελματικών οχημάτων. Ωστόσο, ο κλάδος παραγωγής βαρέων φορτηγών οχημάτων στην αγορά επαγγελματικών οχημάτων σημείωσε αρνητική τάση σε σύγκριση με το 2013
                  6
               .

               14.Μια σοβαρή μετατόπιση του εμπορίου της ΕΕ σημειώθηκε το 2014 με τη μείωση των εξαγωγών των ενωσιακών κατασκευαστών και την αύξηση της εισαγωγής οχημάτων. Το 2014, οι εξαγωγές επαγγελματικών οχημάτων της ΕΕ παρουσίασαν μείωση κατά 3,9 δισ. ευρώ στα ελαφρά επαγγελματικά οχήματα (-12,5 %) και κατά 6,3 δισ. ευρώ στα βαρέα επαγγελματικά οχήματα, λεωφορεία και πούλμαν (-10 %)
                  7
               . Αυτό οδήγησε σε μια συνολική μείωση των εξαγωγών της ΕΕ (-11 %). Το σύνολο των εισαγωγών επαγγελματικών οχημάτων στην Ευρωπαϊκή Ένωση αυξήθηκε (+ 10,7 %)7. Πάνω από τις μισές εισαγωγές επαγγελματικών οχημάτων στην ΕΕ προήλθαν από την Τουρκία (+2,4 %), με την Κίνα να καταλαμβάνει τη δεύτερη θέση (+2,4 %). Παρατηρήθηκε σημαντική αύξηση των εισαγωγών από τις ΗΠΑ (+9,3 %) και, ακόμη περισσότερο, την Ταϊλάνδη (+51,7 %)7. Ως αποτέλεσμα της τάσης που παρουσιάζεται από τα ανωτέρω αριθμητικά στοιχεία, το εμπορικό ισοζύγιο της ΕΕ για τα επαγγελματικά οχήματα, μολονότι εξακολουθεί να είναι θετικό, είναι κατά 25 % χαμηλότερο απ’ ό, τι το προηγούμενο έτος.

               15.Μια σειρά από ασιάτες παραγωγούς αναδύθηκαν ως σημαντικοί παίκτες και ενώ κατ’ ουσίαν εφοδιάζουν τις εγχώριες αγορές τους, αναπτύσσουν παράλληλα την τεχνολογία  για να γίνουν ανταγωνιστικοί στην παγκόσμια σκηνή. Προκειμένου να είναι σε θέση να είναι ανταγωνιστικοί στον τομέα των φορτηγών, οι ευρωπαίοι κατασκευαστές θα πρέπει να αυξήσουν την αποδοτικότητα στις εγκαταστάσεις παραγωγής στις ώριμες αγορές. Η στρατηγική της Volo
                  8
                αποτελεί σαφώς μια απάντηση για την αντιμετώπιση αυτών των τάσεων, με τη Volvo να δρομολογεί μέτρα βελτιστοποίησης και εξοικονόμησης, και ταυτόχρονα να επενδύει επιθετικά στην Ασία, όπως φαίνεται στη συμφωνία του 2013 με τον κινέζο κατασκευαστή Dongfeng Motor Group Company Limited, (DFG) που οδήγησε στην απόκτηση του 45 % της θυγατρικής της DFG, Dongfeng Commercial Vehicles8.

               16.Σύμφωνα με πρόσφατα στοιχεία, οι μη ευρωπαίοι κατασκευαστές επαγγελματικών οχημάτων και οι προμηθευτές των κατασκευαστών πρωτότυπου εξοπλισμού (ΟΕΜ) εξελίσσονται ολοένα και περισσότερο και μπορούν να στοχεύουν στην ευρωπαϊκή αγορά με τις εξαγωγές τους.

               17.Η εταιρεία συμβούλων Deloitte υποστηρίζει
                  9
                ότι οι χαμηλού κόστους τομείς της αγοράς φορτηγών οικοδομούν πλέον σταδιακά την ικανότητά τους και εισέρχονται στον υψηλότερου επιπέδου κλάδο, σε πολλές περιπτώσεις μέσω της συμμετοχής τους σε κοινοπραξίες με κατασκευαστές και/ή κύριους προμηθευτές των αγορών της «τριάδας». Χρειάζονται διαρθρωτικές αλλαγές για να διατηρηθεί η κερδοφορία στην ευρωπαϊκή αγορά φορτηγών.

               18.Τα τελευταία χρόνια είδαμε τη βιομηχανία να εδραιώνει και να προσαρμόζει το παραγωγικό της αποτύπωμα σε παγκόσμια κλίμακα, έτσι ώστε να ευθυγραμμιστεί περισσότερο με τη μειωμένη ζήτηση σε όλο τον κόσμο. Η εξαγορά της Scania από τη MAN και την Volkswagen Commercial Vehicles είναι ένα από τα πιο πρόσφατα παραδείγματα προσπαθειών για τη δημιουργία ενός ηγετικού ομίλου επαγγελματικών οχημάτων. Όπως υποστηρίζει το Institute for Business Values της IBM
                  10
               : «οι διαρθρωτικές αλλαγές αποτελούν τη δεδομένη πραγματικότητα για τη βιομηχανία φορτηγών του σήμερα, η οποία αντιμετωπίζει θεμελιώδεις μεταβολές στα επιχειρηματικά μοντέλα».

               19.Η βιομηχανία φορτηγών, η οποία υπόκειται σε έντονη ρυθμιστική παρέμβαση και ισχυρά κυκλικές αγορές, κρίνει ότι είναι δύσκολο να αντιμετωπίσει τις μείζονες αλλαγές και την ανάγκη προσαρμογής. Κατά συνέπεια, η παγκοσμιοποίηση είναι μεταξύ των πρώτων εξωτερικών δυνάμεων που επηρεάζουν τη βιομηχανία φορτηγών σήμερα. Σύμφωνα με την έκθεση6 της ACEA, η βιομηχανία φορτηγών καθίσταται ολοένα και πιο «παγκόσμια» κατά τη διάρκεια των τελευταίων δεκαετιών, καθώς διάφορες εξελίξεις στον κλάδο αυτό σχετίζονται με την παγκοσμιοποίηση και επηρεάζονται από αυτήν. Η εξέλιξη αυτή θα αυξήσει τον ανταγωνισμό, καθώς αναμένεται γενικά ότι οι οι κατασκευαστές πρωτότυπου εξοπλισμού των αναδυόμενων αγορών θα εισέλθουν στις δυτικές αγορές μέχρι το 2030, γεγονός που θα οδηγήσει σε μεγαλύτερη πίεση επί των τιμών. Οι δυτικοί κατασκευαστές πρωτότυπου εξοπλισμού θα αντισταθμίσουν τη στασιμότητα στις αγορές τους με μεγαλύτερη μεταξύ τους συνεργασία για να μειώσουν το επενδυτικό κόστος, να αναπτυχθούν και να περιορίσουν τους κινδύνους των νέων ανταγωνιστών.

               20.Σε μια έκθεση
                  11
                η Price Waterhouse Cooper (PwC) καταδεικνύει ότι για την ανάπτυξη φορτηγών χαμηλού κόστους θα χρειαστεί μια μετατόπιση στα επιχειρηματικά μοντέλα. Η μετατόπιση αυτή μπορεί να οδηγήσει στην εξωτερική ανάθεση της παραγωγής σε αναπτυσσόμενες αναδυόμενες αγορές. Ο παγκόσμιος ανταγωνισμός έχει προκαλέσει τη συνεχή αύξηση του αριθμού των ενοποιήσεων και των συνεργασιών ή εταιρικών σχέσεων κατά τις τελευταίες δεκαετίες. Η τάση αυτή αναμένεται να συνεχιστεί, ιδίως μεταξύ δυτικών κατασκευαστών πρωτότυπου εξοπλισμού και των κατασκευαστών πρωτότυπου εξοπλισμού των αναδυόμενων αγορών. Με την εν λόγω εξέλιξη, η τάση αυτή ακολουθεί τον τομέα των επιβατικών αυτοκινήτων, ο οποίος υπεβλήθη σε παρόμοια αναδιαμόρφωση στα τέλη της δεκαετίας του ’90. Αναμένεται ότι έως το 2030 οι παραγωγοί αναδυόμενων αγορών θα έχουν εισέλθει στις δυτικές αγορές, γεγονός που θα οδηγήσει σε αύξηση των πιέσεων στις τιμές.

               21.Υπάρχουν ορισμένες μείζονες τάσεις που θα επηρεάσουν και θα αυξήσουν τον παγκόσμιο ανταγωνισμό στη βιομηχανία επαγγελματικών οχημάτων κατά τα προσεχή έτη. Η δημογραφική αλλαγή και η εκτεταμένη αστικοποίηση, τα κανονιστικά ζητήματα όπως τα διόδια, οι φόροι, οι φραγμοί στο εμπόριο μέσω της εθνικής νομοθεσίας, οι απαιτήσεις προστασίας του περιβάλλοντος, η απόδοση και ασφάλεια των καυσίμων, κλπ. αποτελούν παράγοντες που θα οδηγήσουν στην αύξηση του κόστους, ιδίως στην ανάπτυξη και την Ε&Α, και θα αυξήσουν τον ανταγωνισμό. Οι ενωσιακοί κατασκευαστές πρέπει να προετοιμαστούν για τις εν λόγω εξελίξεις.

               22.Ήδη, με τη μετεγκατάσταση τμημάτων των διεθνών αλυσίδων εφοδιασμού και της παραγωγής των κατασκευαστών των αγορών της «τριάδας», η παγκοσμιοποίηση πλήττει τα πρότυπα εργασίας και τους μισθούς. Οι τελευταίες έρευνες από την KPMG
                  12
                την PwC11 και την Tillväxtverket
                  13
                υπογραμμίζουν ότι ένα υψηλό κόστος παραγωγής δεν θα είναι πλέον βιώσιμο σε μια κατάσταση παγκόσμιου ανταγωνισμού.

               23.Ως εκ τούτου, οι σουηδικές αρχές υποστηρίζουν ότι η μερική μετεγκατάσταση του τμήματος Volvo Umeå οφείλεται στην ανάγκη για αύξηση της απόδοσης και μείωση του κόστους ώστε να αντιμετωπιστεί ο υφιστάμενος και ο αναμενόμενος ανταγωνισμός σε παγκόσμιο επίπεδο8.

               24.Μέχρι σήμερα, ο τομέας κατασκευής μηχανοκινήτων οχημάτων, ρυμουλκουμένων και ημιρυμουλκουμένων έχει αποτελέσει αντικείμενο 22 αιτήσεων, συμπεριλαμβανομένης της παρούσας, για χρήση του ΕΤΠ, από τις οποίες οι 12 επικαλούνταν την παγκοσμιοποίηση του εμπορίου και οι 10 την παγκόσμια χρηματοπιστωτική και οικονομική κρίση.

               Γεγονότα που οδήγησαν στις απολύσεις και τη διακοπή δραστηριότητας

               25.Ο όμιλος Volvo αποτελεί σε παγκόσμιο επίπεδο έναν από τους μεγαλύτερους κατασκευαστές φορτηγών, λεωφορείων, εξοπλισμού κατασκευαστικών μηχανημάτων και θαλάσσιων και βιομηχανικών κινητήρων. Ο όμιλος παρέχει, επίσης, ολοκληρωμένες λύσεις όσον αφορά τη χρηματοδότηση και τη συντήρηση. Με έδρα στο Gothenburg, απασχολεί περίπου 100 000 άτομα, έχει εγκαταστάσεις παραγωγής σε 19 χώρες και πωλεί τα προϊόντα του σε περισσότερες από 190 αγορές.

               26.Από το 1999 η Volvo Car Corporation δεν αποτελεί πλέον μέρος του ομίλου Volvo, αλλά ο όμιλος Volvo και η Volvo Cars εξακολουθούν να έχουν την ίδια εμπορική ονομασία. Μια νέα εταιρεία, η Volvo Trademark Holding AB, ιδρύθηκε το 1999 για να αντιμετωπιστούν τα θέματα εμπορικής ονομασίας για τις δύο εταιρείες. Η Volvo Cars και ο όμιλος Volvo παραμένουν χωριστές οντότητες, αλλά συνεργάζονται στην έρευνα και την ανάπτυξη, και σε συναφείς με το εμπορικό σήμα επενδύσεις όπως η Volvo Ocean Race.

               27.H Volvo Group Truck Operations (GTO) περιλαμβάνει το σύνολο της παραγωγής των κινητήρων και συστημάτων μετάδοσης του ομίλου καθώς και όλη την παραγωγή των φορτηγών Volvo, Renault, Mack και UD. H GTO περιλαμβάνει, επίσης, την προμήθεια των πελατών του ομίλου με ανταλλακτικά, καθώς και την υλικοτεχνική υποστήριξη. Κατά την τελευταία δεκαετία ο όμιλος Volvo απέκτησε μέσω εξαγορών, μεταξύ άλλων της Renault Trucks, της Mack, της UD Trucks και της SDLG, πρόσβαση σε νέα εμπορικά σήματα και νέες αγορές. Ένα βήμα στο πλαίσιο αυτής της στρατηγικής ήταν η απόκτηση του 45 % της κινεζικής επιχείρησης Dongfeng Commercial Vehicles, η οποία ολοκληρώθηκε κατά τη διάρκεια του Ιανουαρίου 2015.

               28.H GTO πρέπει τώρα να καταστήσει την αλυσίδα παραγωγής πιο αποδοτική. Αυτό έχει αντίκτυπο στη λειτουργία της μονάδας παραγωγής της Umeå. Ο όμιλος Volvo μείωσε το προσωπικό παγκοσμίως κατά σχεδόν 10 %, από 110 000 σε περίπου 100 000 υπαλλήλους. Στη Σουηδία, κατά τη διάρκεια των προηγούμενων τεσσάρων ετών, ο αριθμός των εργαζομένων μειώθηκε από 25 000 σε 21 000  συμπεριλαμβανομένων των μειώσεων του τρέχοντος έτους στην μονάδα παραγωγής της Umeå.

               29.Η μονάδα της Umeå αποτελεί μέρος της GTO, η οποία απασχολεί περίπου 33 000 εργαζομένους παγκοσμίως. Οι απολύσεις από την μονάδα παραγωγής της Umeå επηρέασαν και τους εργαζόμενους στο τμήμα υλικοτεχνικής υποστήριξης και εξαρτημάτων της Volvo, οι οποίοι υπάγονται στην GTO.

               30.Η μονάδα της Umeå, ούσα μέρος του παγκόσμιου βιομηχανικού συστήματος του ομίλου Volvo, παράγει θαλάμους οδήγησης για τα βαρέα επαγγελματικά οχήματα του εμπορικού σήματος Volvo για την Ευρώπη, ορισμένους θαλάμους οδήγησης για υπερπόντια εργοστάσια συναρμολόγησης και όλα τα συμπιεσμένα τεμάχια των θαλάμων οδήγησης Volvo για άλλες ηπείρους (Βραζιλία, Ασία). Από την άλλη, ο εξοπλισμός των θαλάμων οδήγησης πραγματοποιείται στην μονάδα παραγωγής του Tuve που βρίσκεται κοντά στο Gothenburg.

               31.Το ευρωπαϊκό πρόγραμμα βελτιστοποίησης του ομίλου Volvo υλοποιείται το 2015. Ως συνέπεια του εν λόγω προγράμματος, το τμήμα της μονάδας παραγωγής της Umeå που ειδικεύεται σε συμπίεση, συγκόλληση, βαφή και εξοπλισμό θαλάμων οδήγησης βαρέων επαγγελματικών οχημάτων μεταφέρεται στην μονάδα του Tuve, ώστε να βρίσκεται κοντά στη μονάδα τελικής συναρμολόγησης φορτηγών.

               32.Η Volvo ανακοίνωσε επίσης απολύσεις στο Gothenburg και την Eskilstuna. Οι απολύσεις στην Umeå αποτελούν το μεγαλύτερο μέρος των δικαιούχων για τους οποίους ζητείται ενίσχυση, στους οποίους περιλαμβάνονται επίσης και οι απολυθέντες από το Gothenburg και την Eskilstuna. Το πρόγραμμα αποδοτικότητας της Volvo έχει επηρεάσει και τους υπεργολάβους, ιδίως στην Umeå.

               33.Οι συζητήσεις σχετικά με πιθανή στήριξη από το ΕΤΠ ξεκίνησαν στην Umeå τον Μάρτιο του 2014. Ως εκείνη τη στιγμή, κάθε εργαζόμενος είχε ενημερωθεί προσωπικά σχετικά με τις σχεδιαζόμενες απολύσεις από τον αρμόδιο διευθυντή και τον εκπρόσωπο των συνδικαλιστικών οργανώσεων. Κατά την πρώτη τους συνεδρίαση στις 18 Μαρτίου 2014, τα ενδιαφερόμενα μέρη και οι κοινωνικοί εταίροι στην περιοχή συμφώνησαν ότι οι απολύσεις στην Volvo θα έχουν σημαντικές δυσμενείς επιπτώσεις στην περιοχή και θα ενέπλεκαν και άλλες εταιρείες, και ότι, ως εκ τούτου, υπήρχε ανάγκη για δράση.

               34.Η πρώτη ειδοποίηση για απόλυση δόθηκε στην GTO του Gothenburg στις 14 Απριλίου 2014, ενώ περισσότεροι εργαζόμενοι έλαβαν τις ειδοποιήσεις τους στις 19 Μαΐου. Στις 16 Ιουνίου 2014 έλαβαν οι εργαζόμενοι στην Elskilstuna ειδοποίηση σχετικά με τις απολύσεις τους.

               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό ή εθνικό επίπεδο

               35.Ο πληθυσμός της κομητείας Västerbotten (της οποίας η πρωτεύουσα είναι η Umeå) ανερχόταν στις αρχές του 2014 σε περίπου 262 360, δηλαδή περίπου στο 2,7 % του πληθυσμού της κομητείας (φθίνον μερίδιο). Γενικά, οι αγορές εργασίας της Αρκτικής, όπως και εκείνες σε άλλες αραιοκατοικημένες περιοχές, είναι πιο επισφαλείς λόγω του ότι η γεωγραφική απομόνωση και το δριμύ κλίμα καθιστούν τη δημιουργία θέσεων εργασίας και την απασχόληση πιο δαπανηρή από ό,τι σε άλλες περιοχές.

               36.Στα τέλη Νοεμβρίου 2014 η συνολική ανεργία στην κομητεία ανερχόταν σε 9 400 άτομα (το 7,2 % του καταγεγραμμένου εργατικού δυναμικού), παρουσιάζοντας μείωση κατά περίπου 1 000 άτομα σε σύγκριση με την ίδια περίοδο του 2013. Το εθνικό ποσοστό ανεργίας κατά την ίδια περίοδο ανερχόταν σε 7,9 %.

               37.Μια πρόσφατη έκθεση της περιοχής Västerbotten με τίτλο «40 000 νέοι υπάλληλοι θα χρειαστούν στο Västerbotten ως το 2025» εκφράζει αυτές τις προκλήσεις: τη μείωση του εργατικού δυναμικού, σε συνδυασμό με χαμηλές επενδύσεις σε ΜΜΕ. Σύμφωνα με την έκθεση, 3 000 περίπου άτομα αποχωρούν κάθε χρόνο από την αγορά εργασίας. Οι κενές θέσεις εργασίας της περιοχής είναι συγκεντρωμένες στον τομέα της υγείας και σε τομείς υψηλής ειδίκευσης. Χρειάζονται μηχανικοί και διευθυντικά στελέχη οργάνωσης και λειτουργίας καθώς και τεχνικό προσωπικό. Η ζήτηση εξειδικευμένου εργατικού δυναμικού αυξάνεται και υπάρχουν ελλείψεις σε πολλές διαφορετικές επαγγελματικές ομάδες, κυρίως εκείνες που απαιτούν εξαιρετικά εξειδικευμένη εκπαίδευση και υψηλό επίπεδο εμπειρογνωμοσύνης.

               38.Η απώλεια των θέσεων εργασίας της Volvo θα επηρεάσει τόσο τον κλάδο όσο και την περιφέρεια. Η απόλυση 647 εργαζομένων αποτελεί πρόκληση, ιδίως για τους μεγαλύτερης ηλικίας εργαζομένους της ομάδας-στόχου. Οι απολυμένοι εργαζόμενοι είναι πιθανόν να αντιμετωπίσουν δυσκολίες στην αναζήτηση εργασίας, επειδή δεν έχουν τις ικανότητες που απαιτούνται στην αγορά εργασίας της περιοχής. Οι περισσότεροι από τους εργαζομένους για τους οποίους ζητείται ενίσχυση έχουν μόνο δευτεροβάθμια εκπαίδευση, ενώ οι αναμενόμενες νέες θέσεις εργασίας θα προορίζονται για προσωπικό υψηλής ειδίκευσης και μηχανικούς με τη σχετική ανώτερη εκπαίδευση. Συνεπώς, το έργο προϋποθέτει στενή συνεργασία με οργανώσεις εκπαίδευσης και απασχόλησης. Στο πλαίσιο του έργου μπορεί να προωθηθεί η δημιουργία επιχειρήσεων και η βελτίωση των δεξιοτήτων και των ικανοτήτων όσων αναζητούν εργασία ώστε να ανταποκρίνονται στις μελλοντικές ανάγκες των εργοδοτών. Δεδομένου ότι η περιφέρεια είναι ιδιαίτερα μεγάλη, οι δικαιούχοι μπορεί να χρειαστεί να ταξιδεύουν εκτενώς.

               Ένας μικρότερος αριθμός των στοχευόμενων δικαιούχων βρίσκονται στο Sörmland (ανατολική Σουηδία) και το Västergötland (δυτική Σουηδία). Η αγορά εργασίας σε αυτές τις περιοχές είναι μεγάλη σε σύγκριση με το Västerbotten, αλλά ακόμη και στο Gothenburg είναι πιθανό να υπάρξει ανάγκη για περαιτέρω εκπαίδευση ή απόκτηση προσόντων σε άλλους κλάδους. Στην περίπτωση της Eskilstuna ενδέχεται να υπάρχει η δυνατότητα αναζήτησης εργασίας σε μια ευρύτερη γεωγραφική περιοχή, η οποία μπορεί να περιλαμβάνει και τη Στοκχόλμη.

               Στοχευόμενοι δικαιούχοι και προτεινόμενες δράσεις

               Στοχευόμενοι δικαιούχοι

               39.Ο εκτιμώμενος αριθμός των απολυμένων που αναμένεται να συμμετάσχουν στα μέτρα είναι 500. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής:

                        Κατηγορία

                        Αριθμός
                           στοχευόμενων δικαιούχων

                        Φύλο:

                        Άνδρες:

                        387

                        (77,4 %)

                        Γυναίκες:

                        113

                        (22,6 %)

                        Ιθαγένεια:

                        Πολίτες της ΕΕ:

                        500

                        (100,0 %)

                        Πολίτες τρίτων χωρών:

                        0

                        (0,0 %)

                        Ηλικιακή ομάδα:

                        15-24 ετών:

                        55

                        (11,0 %)

                        25-29 ετών:

                        75

                        (15,0 %)

                        30-54 ετών:

                        300

                        (60,0 %)

                        55-64 ετών:

                        61

                        (12,2 %)

                        άνω των 64 ετών:

                        9

                        (1,8 %)

               Επιλεξιμότητα των προτεινόμενων δράσεων

               40.Οι εξατομικευμένες υπηρεσίες που πρόκειται να παρασχεθούν στους απολυμένους εργαζομένους από την Arbetsförmedlingen  (τη σουηδική δημόσια υπηρεσία απασχόλησης) συνίστανται στις ακόλουθες δράσεις, η καθεμία από τις οποίες υπερβαίνει τις δράσεις που διατίθενται υπό κανονικές συνθήκες χωρίς στήριξη από το ΕΤΠ:

               –Ενδελεχής αξιολόγηση και εξατομικευμένος σχεδιασμός: Η διαδικασία καταχώρισης περιλαμβάνει την καταγραφή της προηγούμενης επαγγελματικής εμπειρίας και κατάρτισης, και επιταχύνεται για τους δικαιούχους του ΕΤΠ. Μπορεί να περιλαμβάνει διάφορες επιμέρους και εξατομικευμένες συναντήσεις, ορισμένες από τις οποίες μπορεί να είναι με εταιρείες επανένταξης στην αγορά εργασίας.

               –Διάφορες δραστηριότητες αναζήτησης εργασίας και καθοδήγηση: Δραστηριότητες που προσφέρονται από την Arbetsförmedlingen θα συνδυαστούν με μέτρα του ΕΤΠ όπως ατομική στήριξη σε άμεση επαφή με δυνητικούς εργοδότες, συνεδρίες παροχής κινήτρων και διασκέψεις για την παρουσίαση της αγοράς εργασίας στην περιοχή. Αυτό θα είναι ιδιαίτερα σημαντικό για τους εργαζομένους για τους οποίους ζητείται βοήθεια των οποίων το εκπαιδευτικό επίπεδο θεωρείται ανεπαρκές για τις κενές θέσεις που έχουν εντοπιστεί στην περιοχή. Θα προσφερθούν τόσο εξατομικευμένες όσο και ομαδικές δραστηριότητες, μερικές εκ των οποίων θα διατίθενται ηλεκτρονικά.

               –Παροχή κινήτρων και μέτρα υγείας: Οι δικαιούχοι του ΕΤΠ θα έχουν πρόσβαση σε γιατρούς, ψυχολόγους και εμπειρογνώμονες γνωστικής συμπεριφορικής θεραπείας για να αποκτήσουν κίνητρα και να βοηθηθούν τα άτομα των οποίων η υγεία έχει υποστεί βλάβη από απόλυση ύστερα από μακρά περίοδο απασχόλησης στην ίδια εταιρεία.

               –Επιχειρηματικότητα και δημιουργία επιχείρησης: Για εκείνους που προτίθενται να δημιουργήσουν μια επιχείρηση θα δοθούν προπαρασκευαστικά μαθήματα από εξωτερικούς εμπειρογνώμονες, οι οποίοι θα παρέχουν συμβουλές σε μελλοντικούς επιχειρηματίες.

               –Οι δικαιούχοι θα έχουν πρόσβαση σε επιδότηση για σύσταση επιχείρησης αφότου η επιχειρηματική τους ιδέα ελεγχθεί και εγκριθεί από συμβούλους. Η επιδότηση θα καταβληθεί μέσα σε διάστημα 6 μηνών και μπορεί να επεκταθεί σε 12 μήνες κατόπιν γνωμοδότησης του συμβούλου. Σε περίπτωση που οι δικαιούχοι αναλάβουν επιχειρήσεις των οποίων οι ιδιοκτήτες είναι κοντά στη συνταξιοδότηση, η επιδότηση του ΕΤΠ τούς παρέχει τη δυνατότητα να διοικήσουν την επιχείρηση μαζί με τους δικαιούχους σύνταξης κατά τη διάρκεια μιας περιόδου μεταβίβασης.

               –Εκπαίδευση και κατάρτιση: Οι δικαιούχοι στήριξης από το ΕΤΠ θα έχουν στη διάθεσή τους εκπαίδευση και κατάρτιση στις οποίες, υπό κανονικές συνθήκες, δεν θα είχαν πρόσβαση. Ορισμένες από αυτές θα είναι προσαρμοσμένες στις εκάστοτε ανάγκες, σε συνεργασία με το πανεπιστήμιο της Umeå, τα σχολεία της δευτεροβάθμιας εκπαίδευσης και τις επιχειρήσεις στην περιοχή. Στην ομάδα στόχο θα δοθούν κίνητρα για την επιλογή κατάρτισης ανεξάρτητα από το φύλο, π.χ. στον τομέα της υγειονομικής περίθαλψης.

               –Η κατάρτιση μπορεί να περιλαμβάνει την απόκτηση επαγγελματικής εμπειρίας και μαθητείες (για κάθε ηλικιακή ομάδα), οι οποίες μπορούν να τεθούν στη διάθεση και εκείνων που ετοιμάζονται να ξεκινήσουν ή να αναλάβουν τον έλεγχο μιας επιχείρησης.

               –Επικύρωση των ικανοτήτων: Στους συμμετέχοντες θα προσφερθεί επικύρωση των ικανοτήτων. Καθώς αυτές οι υπηρεσίες ενδέχεται να μην είναι διαθέσιμες σε τοπικό επίπεδο, οι δικαιούχοι θα μπορούν να ταξιδεύουν στα αντίστοιχα κέντρα.

               –Υποστήριξη κατά την αναζήτηση εργασίας με ιδιωτικούς παρόχους υπηρεσιών: Οι ιδιωτικοί φορείς παροχής υπηρεσιών που παρέχονται από την Arbetsförmedlingen  μπορούν να προσφέρουν στην ομάδα-στόχο ουσιαστική βοήθεια για εξεύρεση εργασίας και επικύρωση ικανοτήτων.

               –Δαπάνες ταξιδίου και συναφείς δαπάνες: Η περιφέρεια Västerbotten είναι μια τεράστια περιοχή, όπου η πρόσβαση στην υπηρεσία απαιτεί κινητικότητα και παρεπόμενα έξοδα. Τα έξοδα μεταφοράς και μετακόμισης που σχετίζονται με τη μετεγκατάσταση για μια νέα θέση εργασίας σε άλλο μέρος της χώρας μπορούν να καλυφθούν, όπως επίσης και οι δαπάνες για ταξίδια μεγάλων αποστάσεων για συνεντεύξεις. Οι εν λόγω δαπάνες θα πρέπει να έχουν συμφωνηθεί εκ των προτέρων, να πιστοποιούνται μέσω αποδείξεων και να είναι επαληθεύσιμες.

               –Επίδομα αναζήτησης εργασίας: Αυτό παρέχεται στους δικαιούχους που συμμετέχουν σε οποιαδήποτε από τα ενεργητικά μέτρα που περιγράφονται ανωτέρω. Το ύψος του επιδόματος εξαρτάται από μεμονωμένους παράγοντες, το ανώτατο όριο του οποίου καθορίζεται από κοινοβουλευτική απόφαση σε 910 σουηδικές κορόνες (περίπου 97 ευρώ) ανά ημέρα και μειώνεται μετά τις πρώτες 100 ημέρες σε 760 σουηδικές κορώνες (περίπου 81 ευρώ) ανά ημέρα. Συνεπώς, ο μέσος όρος των 12 000 ευρώ που προϋπολογίζεται θα επιτρέπει την παροχή ενός επιδόματος ανά εργαζόμενο για περίπου 128 ημέρες στο ανώτατο όριο.

               41.Οι προτεινόμενες δράσεις που περιγράφονται εδώ αποτελούν ενεργητικά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.

               42.Η Σουηδία υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσε ότι η χρηματοδοτική συνεισφορά από το ΕΤΠ δεν θα αντικαταστήσει καμία από αυτές τις δράσεις.

               Εκτιμώμενος προϋπολογισμός

               Το εκτιμώμενο συνολικό κόστος ανέρχεται σε 2 989 518 ευρώ, εκ των οποίων οι δαπάνες για τις εξατομικευμένες υπηρεσίες σε 2 869 938 ευρώ και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων ανέρχονται σε 119 580 ευρώ.

               43.Η συνολική χρηματοδοτική συνεισφορά που ζητείται από το ΕΤΠ είναι 1 793 710 ευρώ (60 % του συνολικού κόστους).

                        Δράσεις

                        Εκτιμώμενος αριθμός συμμετεχόντων

                        Εκτιμώμενο κόστος ανά συμμετέχοντα
                        (σε ευρώ, στρογγυλοποιημένο)

                        Εκτιμώμενο συνολικό κόστος

                        (σε ευρώ)

                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]

                        Ενδελεχής αξιολόγηση και εξατομικευμένος σχεδιασμός

                        500

                        28,51

                        14 254

                        Διάφορες δραστηριότητες αναζήτησης εργασίας και καθοδήγηση

                        250

                        644,42

                        161 106

                        Υποστήριξη κατά την αναζήτηση εργασίας με ιδιωτικούς παρόχους υπηρεσιών

                        55

                         1 109,91

                        61 045

                        Παροχή κινήτρων και μέτρα υγείας

                        10

                        521,70

                        5 217

                        Προετοιμασία για την επιχειρηματικότητα

                        25

                        573,92

                        14 348

                        Επιχορηγήσεις για την επιχειρηματικότητα και τη δημιουργία επιχείρησης

                        20

                        15 000,00

                        300 000

                        Εκπαίδευση και κατάρτιση

                        180

                        6 869,72

                        1 236 551

                        Επικύρωση των ικανοτήτων

                        25

                        2 921,80

                        73 045

                        Υποσύνολο α):

                        Ποσοστό της δέσμης εξατομικευμένων υπηρεσιών

                        –

                        1 865 566

                        (65,00 %)

                        Επιδόματα και κίνητρα [δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ]

                        Δαπάνες ταξιδίου και συναφείς δαπάνες

                        50

                        521,76

                        26 088

                        Επίδομα αναζήτησης εργασίας

                        80

                        12 228,55

                        978 284

                        Υποσύνολο β):

                        Ποσοστό της δέσμης εξατομικευμένων υπηρεσιών:

                        –

                        1 004 372

                        (35,00 %)

                         Δράσεις που προβλέπονται στο άρθρο 7 παράγραφος 4 του κανονισμού ΕΤΠ

                        1. Προπαρασκευαστικές δράσεις

                        –

                        0

                        2. Διαχείριση

                        –

                        116 971

                        3. Ενημέρωση και δημοσιότητα

                        –

                        2 609

                        4. Έλεγχος και υποβολή εκθέσεων

                        –

                        0

                        Υποσύνολο γ):

                        Ποσοστό επί του συνολικού κόστους:

                        –

                        119 580

                        (4,00 %)

                        Συνολικό κόστος (α + β + γ):

                        –

                        2 989 518

                        Συνεισφορά ΕΤΠ (60 % του συνολικού κόστους)

                        –

                        1 793 710

               44.Το κόστος των δράσεων που προσδιορίζονται στον ανωτέρω πίνακα ως δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Η Σουηδία επιβεβαίωσε ότι οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.

               45.Η Σουηδία επιβεβαίωσε ότι το κόστος των επενδύσεων για την αυτοαπασχόληση, τη σύσταση επιχειρήσεων και την εξαγορά επιχειρήσεων από εργαζομένους δεν θα υπερβαίνει τα 15 000 ευρώ ανά δικαιούχο.

               Περίοδος επιλεξιμότητας των δαπανών

               46.Η Σουηδία άρχισε να παρέχει τις εξατομικευμένες υπηρεσίες στους στοχευόμενους δικαιούχους στις 30 Ιανουαρίου 2015. Οι δαπάνες για τις δράσεις θα είναι, ως εκ τούτου, επιλέξιμες για χρηματοδοτική συνεισφορά από το ΕΤΠ από τις 30 Ιανουαρίου 2015 έως τις 16 Σεπτεμβρίου 2017, με εξαίρεση τα μέτρα για την τριτοβάθμια εκπαίδευση, τα οποία θα είναι επιλέξιμα έως τις 16 Μαρτίου 2018.

               47.Η Σουηδία άρχισε να επιβαρύνεται με τις διοικητικές δαπάνες για την εφαρμογή του ΕΤΠ στις 30 Ιανουαρίου 2015. Ως εκ τούτου, οι δαπάνες για τις δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων είναι επιλέξιμες για χρηματοδοτική συνεισφορά από το ΕΤΠ από τις 30 Ιανουαρίου 2015 έως τις 16 Μαρτίου 2018.

               Συγχρηματοδότηση και συμπληρωματικότητα με τις δράσεις που χρηματοδοτούνται από εθνικά ή ενωσιακά ταμεία

               48.Η σουηδική κυβέρνηση συγχρηματοδοτεί τα μέτρα του ΕΤΠ μέσω του προϋπολογισμού της Arbetsförmedlingen.

               49.Η Σουηδία επιβεβαίωσε ότι τα μέτρα που περιγράφονται παραπάνω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.

               Διαδικασίες για την παροχή συμβουλών προς τους στοχευόμενους δικαιούχους ή τους εκπροσώπους τους ή τους κοινωνικούς εταίρους καθώς και τις τοπικές και περιφερειακές αρχές

               50.Η συντονισμένη δέσμη εξατομικευμένων υπηρεσιών έχει καταρτιστεί σε διαβούλευση με τους στοχευόμενους δικαιούχους και τους εκπροσώπους τους καθώς και τους τοπικούς δημόσιους φορείς. Οι συνεδριάσεις των σχετικών τοπικών φορέων πραγματοποιούνται μία φορά το μήνα και οι απολύσεις της Volvo συζητήθηκαν για πρώτη φορά τον Ιούλιο του 2014. Το τμήμα ανθρώπινου δυναμικού της Volvo συνεργάστηκε προκειμένου να διευκολύνει τη συλλογή δεδομένων και τον σχεδιασμό των μέτρων.

               51.Τα ενδιαφερόμενα μέρη που συμμετέχουν στον σχεδιασμό και την υλοποίηση είναι ο δήμος της Umeå, το διοικητικό συμβούλιο της κομητείας, η περιφέρεια του  Västerbotten, οι συνδικαλιστικές οργανώσεις, το επιχειρηματικό κέντρο τεχνολογίας, το εμπορικό επιμελητήριο, η οργάνωση επιχειρήσεων «Företagarna», το πανεπιστήμιο της Umeå, η υπηρεσία απασχόλησης Arbetsförmedlingen, και η ίδια η Volvo. Έχουν ληφθεί διάφορα μέτρα για να εξασφαλιστεί ότι η ομάδα στόχος (καθώς και οι ανθρώπινοι πόροι και οι εκπρόσωποι των συνδικαλιστικών οργανώσεων) έχουν επίγνωση των ευκαιριών που προσφέρονται από το ΕΤΠ.

               Συστήματα διαχείρισης και ελέγχου

               52.Η αίτηση περιέχει περιγραφή του συστήματος διαχείρισης και ελέγχου, που προσδιορίζει τις ευθύνες των εμπλεκόμενων φορέων. Η Σουηδία έχει κοινοποιήσει στην Επιτροπή ότι τη χρηματοδοτική συνεισφορά θα διαχειρίζεται η υπηρεσία απασχόλησης Arbetsförmedlingen που έχει οριστεί επίσημα ως η αρχή διαχείρισης και πληρωμών. Οι λογαριασμοί του σχεδίου θα εξεταστούν από τη διοικητική μονάδα εσωτερικού λογιστικού ελέγχου, η οποία συνιστά ξεχωριστό φορέα που υπάγεται στο συμβούλιο της Arbetsförmedlingen. Το έργο της μονάδας αυτής είναι να εξετάζει τη διαδικασία εσωτερικού ελέγχου και εξακρίβωσης ανά ΔΥΑ και να προτείνει βελτιώσεις, καθώς και να παρέχει συμβουλές και υποστήριξη στο συμβούλιο και στον Γενικό Διευθυντή. Ο λογιστικός έλεγχος θα πραγματοποιείται σε τακτική βάση.

               Δεσμεύσεις του οικείου κράτους μέλους

               53.Η Σουηδία έδωσε όλες τις αναγκαίες διαβεβαιώσεις όσον αφορά τα ακόλουθα:

               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την εφαρμογή τους,

               –τη συμμόρφωση με τις απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις,

               –ότι η η Volvo Trucks, η οποία συνέχισε τις δραστηριότητές της μετά τις απολύσεις λόγω πλεονασμού, συμμορφώθηκε προς τις νομικές υποχρεώσεις που διέπουν τις απολύσεις πλεονάζοντος προσωπικού και μερίμνησε για τα δέοντα για τους εργαζομένους της,

               –τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης,

               –ότι οι προτεινόμενες δράσεις θα είναι συμπληρωματικές προς τις δράσεις που χρηματοδοτούνται από τα διαρθρωτικά ταμεία,

               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.

               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Πρόταση προϋπολογισμού

               54.Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων ευρώ (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  14
               .

               55.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες ενέργειες και το εκτιμώμενο κόστος, προτείνει την κινητοποίηση του ΕΤΠ για το ποσό των 1 793 710 ευρώ, το οποίο αντιστοιχεί στο 60 % του συνολικού κόστους των προτεινόμενων ενεργειών, προκειμένου να παρασχεθεί χρηματοδοτική συνεισφορά για την αίτηση.

               56.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  15
               .

               Συναφείς πράξεις

               57.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 1 793 710 ευρώ στην αντίστοιχη γραμμή του προϋπολογισμού.

               58.Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης της προτεινόμενης απόφασης για την κινητοποίηση του ΕΤΠ από το Ευρωπαϊκό Κοινοβούλιο και το Συμβούλιο.

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση
                  (αίτηση από τη Σουηδία – EGF/2015/009 SE/Volvo Trucks)

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  16
               , και ιδίως το άρθρο 15 παράγραφος 4,

               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  17
               , και ιδίως το σημείο 13,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) στοχεύει να παρέχει στήριξη στους εργαζομένους που απολύονται και στους αυτοαπασχολούμενους των οποίων η δραστηριότητα έχει διακοπεί ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθήσει να επανενταχθούν στην αγορά εργασίας.

               (2)Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. ευρώ (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου
                  18
               .

               (3)Στις 16 Σεπτεμβρίου 2015, η Σουηδία υπέβαλε την αίτηση EGF/2015/009 SE/Volvo Trucks για χρηματοδοτική συνεισφορά από το ΕΤΠ, έπειτα από απολύσεις στην Volvo Trucks (Volvo Group Truck Operation, EMEA) και σε τέσσερις προμηθευτές και κατάντη παραγωγούς στη Σουηδία. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.

               (4)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 1 793 710 ευρώ σχετικά με την αίτηση που υπέβαλε η Σουηδία.

               (5)Προκειμένου να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της,

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2016, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 1 793 710 ευρώ σε πιστώσεις ανάληψης υποχρεώσεων και σε πιστώσεις πληρωμών.

               Άρθρο 2

               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από [the date of its adoption]*.

                  19Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο Πρόεδρος
                        Ο Πρόεδρος

                     (1)
                  ΕΕ L 347 της 20.12.2013, σ. 855.

                     (2)
                  Κατά την έννοια του άρθρου 3 του κανονισμού ΕΤΠ.

                     (3)
                  Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).

                     (4)
                  ΕΕ L 393 της 30.12.2006, σ. 1.

                     (5)
                  Σύμφωνα με το άρθρο 7 παράγραφος 4 του κανονισμού (ΕΕ) αριθ. 1309/2013.

                     (6)
                  Οικονομική έκθεση της ACEA σχετικά με τις προοπτικές της αγοράς, ACEA (Μάρτιος 2015)

                     (7)
                  Eurostat, τελευταία διαθέσιμα στοιχεία από την έκθεση προοπτικής της Ένωσης Ευρωπαίων Κατασκευαστών Αυτοκινήτων, ACEA (Μάρτιος 2015)

                     (8)
                  Ετήσια έκθεση της Volvo 2014, σ. 2: www.volvogroup.com (2014)

                     (9)
                  «Truck market 2024, Sustainable Growth in Global Market» Deloitte (2014)

                     (10)
                  «Truck 2020 transcending turbulence», IBM Global Business Service (Μάιος 2015)

                     (11)
                  «The truck industry in 2020», PwC (2014)

                     (12)
                  «Competing in the global truck Industry», KPMG (2014)

                     (13)
                  «Den globala fordonsindustrin 2010 ur ett svenskt perspektiv», Tillväxtverket

                     (14)
                  ΕΕ L 347 της 20.12.2013, σ. 884.

                     (15)
                  ΕΕ C 373 της 20.12.2013, σ. 1.

                     (16)
                  ΕΕ L 347 της 20.12.2013, σ. 855.

                     (17)
                  ΕΕ C 373 της 20.12.2013, σ. 1.

                     (18)
                  Κανονισμός (ΕΕ, Ευρατόμ) αριθ. 1311/2013 του Συμβουλίου για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).

                     (19)
                   Date to be inserted by the Parliament before the publication in OJ.